cyanic-selkie/wikianc huggingface dataset:
ഉമ്മു അയ്മൻ (ബറക)
വിവാഹവും കുട്ടികളും
മുഹമ്മദ് നബി ഖദീജയെ വിവാഹം ചെയ്തപ്പോൾ ബറകയെ ഉബയ്യദ് ഇബിനു സൈദിനെ കൊണ്ട് വിവാഹം ചെയ്യിക്കുകയും ചെയ്തു. ഈ ബന്ധത്തിലുണ്ടായ മകനാണ് അയ്മൻ എന്നറിയപ്പെട്ടത്. ഈ മകൻറെ പേരിൽ നിന്നാണ് പ്രവാചകൻ അവരെ ഉമ്മു അയ്മൻ അഥവാ അയ്മൻറെ മാതാവ് എന്ന് വിളിച്ച്തുടങ്ങിയത്. നിർഭാഗ്യവശാൽ ഖൈബർ യുദ്ധത്തിൽ ഭർത്താവായ ഉബയ്യദും ഹുനൈൻ യുദ്ധത്തിൽ മകനായ അയ്മനും കൊല്ലപ്പെട്ടു എന്നതാണ് സങ്കടകരം.
സൈദ് ബിൻ ഹാരിഥ എന്ന സഹാബിയാണ് പിന്നീട് ബറകയെ വിവാഹം ചെയ്തത്. അതിലുണ്ടായ മകനാണ് ഉസാമ. വർഗ്ഗം:മലയാളേതര ഭാഷയിൽ എഴുത്തുകളുള്ള താളുകൾ
അവലംബം
വർഗ്ഗം:സ്വഹാബി സ്ത്രീകൾ
പൂന്താനം മഹാവിഷ്ണു ക്ഷേത്രം
മലപ്പുറം ജില്ലയിൽ പെരിന്തൽമണ്ണ താലൂക്കിൽ കീഴാറ്റൂർ ഗ്രാമപഞ്ചായത്തിൽ പൂന്താനം ദേശത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് പൂന്താനം മഹാവിഷ്ണുക്ഷേത്രം. ഭക്തകവിയായിരുന്ന പൂന്താനം നമ്പൂതിരിയുടെ കുടുംബക്ഷേത്രമായിരുന്ന ഈ ക്ഷേത്രം, പൂന്താനം ഇല്ലത്തിന് എതിർവശം സ്ഥിതിചെയ്യുന്നു. ഈ ക്ഷേത്രത്തിലെ മുഖ്യപ്രതിഷ്ഠ, ചതുർബാഹുവായ മഹാവിഷ്ണു തന്നെയാണെങ്കിലും പൂന്താനം പ്രതിഷ്ഠിച്ചതാണെന്ന് പറയപ്പെടുന്ന ഉണ്ണിക്കണ്ണന്നാണ് കൂടുതൽ പ്രശസ്തി. വാർദ്ധക്യത്തിൽ ഗുരുവായൂർ ക്ഷേത്രത്തിലേയ്ക്ക് പോകുന്നത് അസാദ്ധ്യമായപ്പോൾ സ്വപ്നദർശനത്തിൽ കണ്ടതനുസരിച്ചാണ് ഉണ്ണിക്കണ്ണനെ പ്രതിഷ്ഠിച്ചതെന്ന് പറയപ്പെടുന്നു. പൂന്താനത്തിന്റെ നേരിട്ടുള്ള താവഴി അറ്റുപോയപ്പോൾ ഇത് അദ്ദേഹത്തിന്റെ മരുമക്കളായ അവണൂർ മനക്കാരുടെ കീഴിലായി. 1989-ൽ ഈ ക്ഷേത്രവും അടുത്തുള്ള ഇല്ലവും അവർ ഗുരുവായൂർ ദേവസ്വത്തിന് കൈമാറുകയുണ്ടായി. ഇപ്പോഴും ഗുരുവായൂർ ദേവസ്വത്തിനു തന്നെയാണ് ക്ഷേത്രാധികാരം. ഗുരുവായൂർ ദേവസ്വത്തിന് നിലവിലുള്ള 12 കീഴേടങ്ങളിൽ ഗുരുവായൂർ പരിസരത്ത് സ്ഥിതിചെയ്യാത്ത രണ്ട് ക്ഷേത്രങ്ങളിലൊന്ന് ഇതാണ്. പടിഞ്ഞാറോട്ട് ദർശനം നൽകുന്ന അപൂർവ്വം വിഷ്ണുക്ഷേത്രങ്ങളിലൊന്നായ ഇവിടെ ഉപദേവതകളായി ഗണപതിയും അയ്യപ്പനും ഭഗവതിയും കുടികൊള്ളുന്നു. ചിങ്ങമാസത്തിൽ അഷ്ടമിരോഹിണി, മേടമാസത്തിൽ വിഷു, ധനുമാസത്തിൽ കുചേലദിനം, കുംഭമാസത്തിൽ പൂന്താനദിനം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ കന്നിമാസത്തിൽ നവരാത്രിയും വിശേഷമാണ്.
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
കെർമൻ
കെർമൻ (പേർഷ്യൻ: كرمان, കെർമാൻ, കെർമുൻ, കിർമാൻ, കർമാനിയൻ എന്നും അറിയപ്പെടുന്നു.) ഇറാനിലെ കെർമാൻ പ്രവിശ്യയുടെ തലസ്ഥാന നഗരം ആണ്. 2011 -ലെ സെൻസസ് പ്രകാരം ജനസംഖ്യ 821,374 ആണ്. ജനസംഖ്യ 221,389 വീടുകളിലായി ഉൾക്കൊള്ളുന്നതാണ്. ഇറാനിലെ ഏറ്റവും ജനസംഖ്യയുള്ള നഗരങ്ങളിൽ പത്താമത്തെ നഗരമാണിത്.
ബാഹ്യ ലിങ്കുകൾ
വർഗ്ഗം:ഇറാനിലെ നഗരങ്ങൾ
ബെടോം രാത്തവള
പശ്ചിമഘട്ടതദ്ദേശവാസിയായ ഒരു തവളയാണ് ബെടോം രാത്തവള അഥവാ '''Beddome’s Night Frog (Pygmy Wrinkled Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. ബെഡോമിന്റെ (1830-1911) ബഹുമാനാർത്ഥമാണ് സ്പീഷിസിന് ആ പേര് നൽകിയിരിക്കുന്നത്. നിത്യഹരിത-അർദ്ധനിത്യഹരിതവനങ്ങളിൽ കരിയിലകളുടെയും പാറകളുടെയും മരക്കഷണങ്ങളുടെയും ഇടയിലാണ് ഇവയെ കാണുന്നത്. പ്രധാനമായും രാത്രിയിൽ ടിങ്ക്, ടിങ്ക് എന്നാണ് ഇവ ശബ്‌ദമുണ്ടാക്കുന്നത്.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
റെബേക്ക കോൾ
'''റെബേക്ക ജെ. കോൾ''' (മാർച്ച് 16, 1846ഓഗസ്റ്റ് 14, 1922) ഒരു അമേരിക്കൻ ഫിസിഷ്യനും സംഘടനാ സ്ഥാപകയും സാമൂഹിക പരിഷ്കർത്താവുമായിരുന്നു. 1867-ൽ, റെബേക്ക ലീ ക്രംപ്ലറിന് ശേഷം അമേരിക്കയിൽ ഡോക്ടറായ രണ്ടാമത്തെ ആഫ്രിക്കൻ-അമേരിക്കൻ വനിതയായി അവർ മാറി. അവളുടെ ജീവിതത്തിലുടനീളം, അവളുടെ മെഡിക്കൽ വിദ്യാഭ്യാസത്തിന് വംശീയവും ലിംഗഭേദവും അടിസ്ഥാനമാക്കിയുള്ള തടസ്സങ്ങൾ അവൾ അഭിമുഖീകരിച്ചു,
ആദ്യകാല ജീവിതവും വിദ്യാഭ്യാസവും
അഞ്ച് മക്കളിൽ ഒരാളായി 1846 മാർച്ച് 16 ന് ഫിലാഡൽഫിയയിലാണ് റെബേക്ക ജനിച്ചത്.
ഡെലിയാസ്
പീത-ശ്വേത ചിത്രശലഭങ്ങളിലെ ഒരു ജനുസാണ് ഡെലിയാസ് (Delias). തെക്കേ ഏഷ്യയിലും ആസ്ത്രേലിയയിലും കാണപ്പെടുന്ന ഇവയിൽ ഏതാണ്ട് 250 സ്പീഷിസുകൾ ഉണ്ട്. ആസ്ത്രേലിയയിൽ ആണ് ഇവ പരിണമിച്ച് ഉണ്ടായതെന്ന് കരുതപ്പെടുന്നു.
റെബേക്ക കോൾ
ആദ്യകാല ജീവിതവും വിദ്യാഭ്യാസവും
ലാറ്റിൻ, ഗ്രീക്ക്, ഗണിതശാസ്ത്രം എന്നിവ ഉൾപ്പെടുന്ന പാഠ്യപദ്ധതിയിൽ 1863-ൽ ബിരുദം നേടിയ റെബേക്ക ഇൻസ്റ്റിറ്റ്യൂട്ട് ഫോർ കളർഡ് യൂത്ത് ഹൈസ്കൂളിൽ ചേർന്നു. 1867- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി, ആൻ പ്രെസ്റ്റണിന്റെ മേൽനോട്ടത്തിൽ, (സ്കൂളിന്റെ ഡീനായ ആദ്യ വനിത). 1850-ൽ ക്വാക്കർ നിർമ്മാർജ്ജനവാദികളും മിതത്വ പരിഷ്കർത്താക്കളും ചേർന്നാണ് വിമൻസ് മെഡിക്കൽ കോളേജ് സ്ഥാപിച്ചത്. തുടക്കത്തിൽ പെൻസിൽവാനിയയിലെ ഫീമെയിൽ മെഡിക്കൽ കോളേജ് എന്ന് നാമകരണം ചെയ്യപ്പെട്ടു, എം.ഡി നൽകി സ്ത്രീകൾക്ക് ഔപചാരിക മെഡിക്കൽ പരിശീലനം നൽകുന്ന ആദ്യത്തെ സ്കൂളാണിത്. കോളിന്റെ ബിരുദ തീസിസിന്റെ തലക്കെട്ട് ദി ഐ ആൻഡ് ഇറ്റ്‌സ് അപ്പെൻഡേജസ് എന്നായിരുന്നു. തന്റെ മുതിർന്ന വർഷത്തിൽ, റെബേക്ക സഹ മെഡിക്കൽ വിദ്യാർത്ഥികളായ ഒഡെലിയ ബ്ലിൻ, മാർത്ത ഇ. ഹച്ചിംഗ്സ് എന്നിവർക്കൊപ്പമാണ് താമസിച്ചിരുന്നത്. ഏകദേശം മുപ്പത് വർഷങ്ങൾക്ക് ശേഷം, ഫിലാഡൽഫിയയിലെ 'വർണ്ണരേഖ' മുറിച്ചുകടക്കുന്നത് കോളിന്റെ കോളേജിലെ പഠനത്തെയും അവളുടെ മെഡിക്കൽ കരിയറിനായുള്ള അവളുടെ പദ്ധതികളെയും പാളം തെറ്റിച്ചതെങ്ങനെയെന്ന് വിശദീകരിക്കുന്ന ഒരു ലേഖനം ബ്ലിൻ എഴുതി.
ഡെലിയാസ്
പുറത്തേക്കുള്ള കണ്ണികൾ
വർഗ്ഗം:ശലഭജനുസുകൾ
റെബേക്ക കോൾ
ഔദ്യോഗിക ജീവിതം
ബിരുദാനന്തരം, റെബേക്ക എലിസബത്ത് ബ്ലാക്ക്‌വെല്ലിന്റെ ന്യൂയോർക്ക് ഇൻഡിജെന്റ് വുമൺ ആൻഡ് ചിൽഡ്രൻ ഇൻഫർമറിയിൽ പരിശീലനം നേടി, അവിടെ സ്ത്രീകളെ പ്രസവത്തിനു മുമ്പുള്ള പരിചരണവും ശുചിത്വവും പഠിപ്പിക്കുന്നതിനായി ടെൻമെന്റുകളിൽ പോകാനുള്ള ചുമതല അവളെ ഏൽപ്പിച്ചു. ഫിലാഡൽഫിയയിലേക്ക് മടങ്ങുന്നതിന് മുമ്പ് റെബേക്ക സൗത്ത് കരോലിനയിൽ ഹ്രസ്വമായി വൈദ്യപരിശീലനം നടത്തി. 1873-ൽ റെബേക്ക ഡോ. ഷാർലറ്റ് ആബിയുമായി ചേർന്ന് ഒരു വനിതാ ഡയറക്ടറി സെന്റർ ആരംഭിച്ചു, അത് പിന്നാക്കം നിൽക്കുന്ന സ്ത്രീകൾക്കും കുട്ടികൾക്കും മെഡിക്കൽ, നിയമ സേവനങ്ങൾ നൽകി. 1899 ജനുവരിയിൽ വാഷിംഗ്ടൺ ഡിസിയിലെ അസ്സോസിയേഷൻ ഫോർ ദി റിലീഫ് ഓഫ് ഡെസ്റ്റിറ്റിയൂട്ട് കളർഡ് വുമൺ ആൻഡ് ചിൽഡ്രൻ നടത്തുന്ന ഒരു ഹോം സൂപ്രണ്ടായി കോളിനെ നിയമിച്ചു. അസ്സോസിയേഷന്റെ 1899 ലെ റിപ്പൊർട്ട് കോളിന് ആ സ്ഥാനത്തിരിക്കാൻ അർഹയാക്കുന്ന എല്ലാ കഴിവുകളും ഉള്ളതായി രേഖപ്പെടുത്തിയിട്ടുണ്ട്
മരണം
1922 ഓഗസ്റ്റ് 14-ന് 76-ാം വയസ്സിൽ റെബേക്ക അന്തരിച്ചു. പെൻസിൽവാനിയയിലെ കോളിംഗ്ഡെയ്ലിലുള്ള ഈഡൻ സെമിത്തേരിയിൽ അവളെ സംസ്കരിച്ചു. അവളുടെ കുറച്ച് റെക്കോർഡുകളോ ഫോട്ടോകളോ സംരക്ഷിക്കപ്പെട്ടിട്ടുണ്ട്.
ആനപ്പരുവ
വേര് പിടിച്ച് മരങ്ങളിലും പാറകളിലും മറ്റും കയറിപ്പോകുന്ന ഒരു വള്ളിച്ചെടിയാണ് പരിവള്ളി, പരുവൽ, പരുവക്കൊടി എന്നെല്ലാം അറിയപ്പെടുന്ന ആനപ്പരുവ. . ലോകത്ത് പലയിടത്തും ആനപ്പരുവ കാണപ്പെടുന്നുണ്ട്. 2100 മീറ്റർ വരെ ഉയരമുള്ള ഇടങ്ങളിലാണ് കാണുന്നത്. ചൈനയിൽ ചിലയിടത്ത് ചായയ്ക്ക് പകരം ഇതുപയോഗിക്കാറുണ്ട്. ആന്തമാനിലും ആനപ്പരുവ കാണാറുണ്ട്. ഇന്ത്യ മുതൽ മലേഷ്യയും മഡഗാസ്കറും വരെ ഇത് കണ്ടുവരുന്നു.
കോണുകൾ ഉള്ള തണ്ടുകൾ. അറ്റം കൂർത്ത് ആരംഭത്തോടടുത്ത് വീതി കൂടിയ ഇലകൾ. 3-6 സെ.മീ നീളമുള്ള ഇലഞെട്ട് വീതിയേറിയതാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:വിഷസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:അരേസീ
പെരിപ്ലസ് ഓഫ് ദി എറിത്രിയൻ സീ
എ.ഡി ഒന്നാം നൂറ്റാണ്ടിൽ ഗ്രീക്കിൽ എഴുതപ്പെട്ട ഒരു സഞ്ചാരരേഖയാണ് പെരിപ്ലസ് ഓഫ് ദി എറീത്രിയൻ സീ  (Περίπλους τὴς Ἐρυθράς Θαλάσσης, Periplus Maris Erythraei). ചെങ്കടൽ വഴി ഉത്തരപൂർവ്വാഫ്രിക്കൻ തീരങ്ങളിലേക്കും ഇന്ത്യൻ തീരപ്രദേശങ്ങളിലേക്കുമുള്ള സഞ്ചാരത്തെയും അവിടങ്ങളിലെ കച്ചവടസാദ്ധ്യതകളെയും ആണ് ഇതിൽ വിവരിക്കുന്നത്. ഇതിന്റെ കർത്താവ് അജ്ഞാതനാണെങ്കിലും ഇന്ത്യൻ മഹാസമുദ്രത്തിലെ കച്ചവടകേന്ദ്രങ്ങളെക്കുറിച്ചും സംസ്കാരത്തെക്കുറിച്ചും അനുഭവപരിചയവും പാണ്ഡിത്യവുമുള്ള വ്യക്തിയാണെന്നത് നിസ്തർക്കമാണ്.
"എറിത്രിയൻ കടൽ" (Ἐρυθρά Θάλασσα) എന്ന് പ്രാചീനയവനകൃതികളിൽ പരാമർശിക്കുന്നത് ചെങ്കടലും പേർഷ്യൻ ഉൾക്കടലും അറബിക്കടലും ഉൾപ്പെടുന്ന ഇന്ത്യൻ മഹാസമുദ്രത്തിന്റെ ഭാഗത്തെയാണ്.
പ്രാചീനകാലത്തെ കച്ചവടബന്ധങ്ങളെയും സംസ്കാരങ്ങളെയും വളരെ അറിവുനൽകുന്നു പെരിപ്ലസ്. നിരവധി കച്ചവടകേന്ദ്രങ്ങളെയും കച്ചവടദ്രവ്യങ്ങളെയും തുറമുഖങ്ങളെയും കുറിച്ച് ഇതിലെ 66 ഖണ്ഡങ്ങളിൽ പരാമർശമുണ്ട്. ഇതിൽ വിവരിക്കുന്ന പേരുകളുടെ യഥാർത്ഥസംബന്ധങ്ങളെക്കുറിച്ച് ചരിത്രകാരന്മാർക്കിടയിൽ അഭിപ്രായവ്യത്യാസമുണ്ട്. വിശേഷിച്ചും ക്രിസ്ത്വബ്ദാരംഭത്തിലെ കേരളചരിത്രത്തിന്റെ മുഖ്യോപാദാനമാണ് പെരിപ്ലസ്. അക്കാലത്തെ മുസിരിസ്സിനെപ്പറ്റിയും കുറിച്ചുള്ള വിവരണങ്ങൾ കാണാം. കൂടാതെ കേരളതീരത്തെ നൗറ, തിണ്ടിസ്, നെൽക്കിണ്ട, ബക്കാരെ, ബലിത, കുമരി എന്നീ മറ്റു തുറമുഖങ്ങളെപ്പറ്റിയും പറയുന്നുണ്ട്. പണ്ഡ്യന്മാരേയും കേരബോത്രകേരളപുത്രന്മാരേയും കുറിച്ച് സൂചനകൾ തരുന്ന ഇതിൽ അന്ന് തമിഴകമെന്നു അറിയപ്പെട്ടിരുന്ന പ്രദേശത്തെ Damirica അല്ലെങ്കിൽ Limyrike എന്ന് വിളിക്കുന്നുണ്ട്.
രചയിതാവും കാലവും
ഹൈഡൽബർക്ക് സർവ്വകലാശാലയിൽ പ്രസ്തുതകൈയെഴുത്തുപ്രതി ഗ്രീക്ക് ചരിത്രകാരനായ അറിയാനസ്സിന്റെ ഗ്രന്ഥങ്ങൾക്കൊപ്പമാണ് സൂക്ഷിക്കപ്പെട്ടിരുന്നത്. 1622-ൽ മുപ്പതുവർഷയുദ്ധത്തിനിടെ ഹൈഡൽബർക്ക് പിടിച്ചടക്കിയ ജർമ്മൻ കാത്തലിക് ലീഗ് ഗ്രന്ഥശേഖരം വത്തിക്കാൻ ഗ്രന്ഥശാലയ്ക്ക് സമ്മാനിച്ചിരുന്നു. പുസ്തകങ്ങൾ മാറ്റുന്നതിന് നേതൃത്വം നൽകിയ ലിയോണെ അല്ലാഷ്യോ തയ്യാറാക്കിയ മുഖവുരയിലും കൃതി അറിയാനസ്സിന്റെ പേരിലാണ് ആരോപിച്ചിരുന്നത്. 1815-ലെ പാരീസ് സമാധാന ഉടമ്പടി പ്രകാരം ഗ്രന്ഥശേഖരം ഏതാണ്ട് പൂർണ്ണമായും സർവ്വശലാകാലയ്ക്ക് തിരിച്ചനൽകപ്പെട്ടു. പക്ഷേ, ഈ കൃതി അറിയാനസ്സിന്റെ പേരിൽത്തന്നെ നിലനിന്നു. 16-ആം നൂറ്റാണ്ടുമുതൽ പെരിപ്ലസ്സിനുണ്ടായ പ്രസിദ്ധീകരണങ്ങളിലും വിവർത്തനങ്ങളിലുമെല്ലാം കൃതി അറിയാനസ്സിന്റെ പേരിൽത്തന്നെയാണ്. എന്നാൽ ബ്രിട്ടീഷ് ലൈബ്രറിയിലെ പ്രതിയിൽ രചയിതാവുനെ കുറിച്ച് സൂചനയില്ല.
സി.ബി. കുമാർ
മലയാള സാഹിത്യകാരനും പത്ര പ്രവർത്തകനുമായിരുന്നു '''സി.ബി. കുമാർ എന്ന പേരിലെഴുതിയിരുന്ന ചക്രപാണി ഭാസ്കര കുമാർ''' (18 ഏപ്രിൽ 1910 - 1 സെപ്റ്റംബർ 1972). കത്തുകൾ ഒരു സാഹിത്യരൂപമെന്ന നിലയിൽ മലയാളത്തിൽ പ്രചരിപ്പിച്ചതും കത്തുകളുടെ ആദ്യ സമാഹാരം മലയാളത്തിൽ രചിച്ചത് ഇദ്ദേഹമാണ്. ലണ്ടൻ കത്തുകൾ എന്ന പേരിൽ 1950 ൽ അദ്ദേഹം പ്രസിദ്ധപ്പെടുത്തിയ സമാഹാരമാണ് കത്തുകളുടെ സാഹിത്യത്തിൽ മലയാളത്തിൽ ആദ്യത്തെ കൃതി.
ജീവിതരേഖ
കൊല്ലം, കൊട്ടാരക്കരയ്ക്കു സമീപമുള്ള പവിത്രേശ്വരം ഗ്രാമത്തിൽ ഈശ്വര വാരിയരുടെയും ലക്ഷ്മിക്കുട്ടി വാരസ്യാരുടെയും മകനാണ്. ഈശ്വര വാരിയർ മധുര അമേരിക്കൻ കോളേജിൽ അധ്യാപകനായിരുന്നു. കുട്ടിക്കാലത്തെ മാതാ പിതാക്കൾ മരിച്ചതിനാൽ അച്ഛന്റെ സഹോദരനായിരുന്ന ശങ്കരവാര്യാരുടെ സംരക്ഷണയിലാണ് വളർന്നത്. തിരുവനന്തപുരം സെന്റ് ജോസഫ് സ്കൂളിലും തിരുവനന്തപുരം, കൊല്ലം ഹൈസ്ക്കൂളുകളിലുമായിരുന്നു പ്രഥമിക വിദ്യാഭ്യാസം. 1931 ൽ തിരുവനന്തപുരം യൂണിവേഴ്സിറ്റി കോളേജിൽ നിന്ന് ഇംഗ്ലീഷ് (ഓണേഴ്സ്) ബിരുദം നേടി. 1933 ൽ ഉപരിവിദ്യാഭ്യാസത്തിനായി ലണ്ടനിലേക്ക് പോയി. എം.എ, ധനശാസ്ത്രത്തിൽ പി.എച്ച്.ഡി ബിരുദങ്ങൾ നേടിയിട്ടുണ്ട്. ലണ്ടനിൽ വിദ്യാർത്ഥിയായ കാലം മുതൽ മാതൃഭൂമി ദിനപത്രത്തിൽ 'ലണ്ടൻ കത്ത്' എന്നൊരു പംക്തി കൈകാര്യം ചെയ്തിരുന്നു. മാതൃഭൂമിയുടെ ലണ്ടൻ ലേഖകനായിരുന്നു. 1938 - 43 കാലത്ത് ഹൈദരാബാദ് മിൽ ഉടമസ്ഥ സംഘം സെക്രട്ടറിയായിരുന്നു. ജനീവയിലെ അന്താരാഷ്ട്ര തൊഴിൽ സംഘടനയുടെ എക്സിക്യൂട്ടീവ് സെക്രട്ടറിയായി പ്രവർത്തിച്ചു.
ഭാര്യ : കളർകോട് വാരിയത്ത് ശാരദാ ദേവി
അവലംബം
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:പത്രപ്രവർത്തകർ വർഗ്ഗം:1910-ൽ ജനിച്ചവർ വർഗ്ഗം:ഏപ്രിൽ 18-ന് ജനിച്ചവർ വർഗ്ഗം:1972-ൽ മരിച്ചവർ വർഗ്ഗം:സെപ്റ്റംബർ 1-ന് മരിച്ചവർ
ജീൻ ബാർട്ടിക്ക്
ജീൻ ബാർട്ടിക്ക് (ഡിസംബർ 27, 1924-മാർച്ച് 23, 2011) എനിയാക്കിന്റെ യഥാർത്ഥ പ്രോഗ്രാമർമാരിൽ ഒരാളാണ്.
ബാർട്ടിക് സ്കൂളിൽ ഗണിതശാസ്ത്രം പഠിച്ചു, തുടർന്ന് പെൻസിൽവാനിയ സർവകലാശാലയിൽ ജോലി ആരംഭിച്ചു, ആദ്യം ബാലിസ്റ്റിക് ട്രാക്കുകൾ സ്വമേധയാ കണക്കാക്കുകയും തുടർന്ന് എനിയാക്ക് ഉപയോഗിച്ച് അങ്ങനെ ചെയ്യുകയും ചെയ്തു. ബെറ്റി ഹോൾബെർട്ടൺ, റൂത്ത് ടീറ്റൽബോം, കാത്‌ലീൻ അന്റൊനെല്ലി, മാർലിൻ മെൽറ്റ്‌സർ, ഫ്രാൻസെസ് സ്പെൻസ് എന്നിവരായിരുന്നു മറ്റ് അഞ്ച് എനിയാക്ക് പ്രോഗ്രാമർമാർ. ബാർട്ടിക്കും അവരുടെ സഹപ്രവർത്തകരും എനിയാക്കിൽ പ്രവർത്തിക്കുമ്പോൾ പ്രോഗ്രാമിംഗിന്റെ അടിസ്ഥാനപരമായ പലതും വികസിപ്പിക്കുകയും ക്രോഡീകരിക്കുകയും ചെയ്തു, കാരണം അത് ഇത്തരത്തിലുള്ള ആദ്യത്തെ കമ്പ്യൂട്ടറായിരുന്നു.
എനിയാക്കിലെ ജോലിക്ക് ശേഷം, ബാർട്ടിക് ബിനാക്(BINAC), യൂണിവാക്(UNIVAC) എന്നിവയിൽ ജോലി ചെയ്തു, കൂടാതെ എഴുത്തുകാരി, മാനേജർ, എഞ്ചിനീയർ, പ്രോഗ്രാമർ എന്നീ നിലകളിൽ വിവിധ സാങ്കേതിക കമ്പനികളിൽ സമയം ചിലവഴിച്ചു. പിന്നീടുള്ള വർഷങ്ങൾ ഒരു റിയൽ എസ്റ്റേറ്റ് ഏജന്റായി ചെലവഴിച്ച അവർ 2011-ൽ ഹൃദയസ്തംഭനത്തിന്റെ സങ്കീർണതകൾ മൂലം മരിച്ചു.
കണ്ടന്റ്-മാനേജ്മെന്റ് ചട്ടക്കൂട് ദ്രുപാലിന്റെ ഡിഫോൾട്ട് തീം, ബാർട്ടിക്, അവരുടെ ബഹുമാനാർത്ഥം നാമകരണം ചെയ്യപ്പെട്ടു.
മുൻകാല ജീവിതവും വിദ്യാഭ്യാസവും
1924ൽ മിസ്സോറിയിലെ ജെൻട്രി ഗ്രാമത്തിൽ ബെറ്റി ജീൻ ജെന്നിംഗ്സ് എന്ന അവർ ജനിച്ചു. വടക്ക്- പടിഞ്ഞാറൻ മിസ്സോറിയിലെ അധ്യാപകരുടെ സംസ്ഥാനകോളേജിൽ ചേർന്ന് ഗണിതശാസ്ത്രത്തിൽ വിദഗ്ദ്ധയായ അവർ 1945ൽ ബിരുദധാരിയായി. ജെന്നിംഗ് മാത്രമാണ് അവരുടെ കോളേജിൽ ഗണിതം മുഖ്യവിഷയമായി എടുത്ത് ബിരുദം കരസ്ഥമാക്കിയത്. ജെന്നിംഗിന്റെ അച്ഛൻ വില്ല്യും സ്മിത്ത് ജെന്നിംഗ് (1893-1971) അലാന്തസ്സ് ഗ്രോവിൽ കർഷകനോടൊപ്പം ഒരു അദ്ധ്യാപകനായിരുന്നു. പതിനേഴാം വയസ്സിലാണ് വില്ല്യം അദ്ദേഹത്തിന്റെ അദ്ധ്യാപനജീവിതമാരംഭിച്ചത്. അതേ വർഷം തന്നെ അദ്ദേഹം വിദ്യാഭ്യാസം പുർത്തിയാക്കി. ജെന്നിംഗിന്റെ അമ്മ ലുല മേയ് സ്പെയ്ൻഹോവർ (1887-1988) അലാന്തസ്സിൽ നിന്നുള്ളതാണ്. അവരുടെ മാതാപിതാക്കൾ ഫെബ്രുവരി 21, 1914 ൽ അലാന്തസ്സിലെ തോട്ടത്തിൽ വിവാഹിതരായി. ജെന്നിംഗിന് William Smith Jennings, born 10 January 1915; Robert Newton Jennings, born 15 March 1918; and Raymond D Jennings, born 23 January 1922 എന്നീ 3 മുതിർന്ന സഹോദരന്മാർ ഉണ്ട്. അതോടൊപ്പം അവർക്ക് Emma Estella Jennings, born 11 August 1916, Lulu May Jennings, born 22 August 1919 എന്നീ 2 മുതിർന്ന സഹോദരിമാരും Mable Kathleen എന്നീ പ്രായം കുറഞ്ഞ സഹോദരിയുമുണ്ട്.
അവലംബം
വർഗ്ഗം:1924-ൽ ജനിച്ചവർ വർഗ്ഗം:2011-ൽ മരിച്ചവർ വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ വർഗ്ഗം:വനിതാ ഗണിതശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:വനിതാ കമ്പ്യൂട്ടർ ശാസ്ത്രജ്ഞർ വർഗ്ഗം:വിവരസാങ്കേതികവിദ്യയുമായി ബന്ധപ്പെട്ടവർ
ടെറിജിയം (കൺജങ്റ്റൈവ)
കണ്ണിലെ കോർണിയയിലേക്ക് പിങ്ക് കലർന്ന, ത്രികോണാകൃതിയിലുള്ള കൺജങ്റ്റൈവൽ ടിഷ്യു വളർച്ചയാണ് ടെറിജിയം. ഇത് സാധാരണയായി മൂക്കിന്റെ ദിശയിലാണ് കാണുന്നത്. സാധാരണയായി രണ്ട് കണ്ണുകളെയും ബാധിക്കാറുള്ള ഇത് വളരുന്നത് വളരെ പതുക്കെയാണ്. അപൂർവ്വമായി ടെറിജിയം വളരെ വലുതായി പ്യൂപ്പിൾ മൂടുകയും കാഴ്ചയെ ബാധിക്കുകയും ചെയ്യുന്നു.
ടെറിജിയം ഉണ്ടാകാനുള്ള യഥാർഥ കാരണം ഇനിയും വ്യക്തമല്ല. അൾട്രാവയലറ്റ് വെളിച്ചവും പൊടിയും കണ്ണിൽ കൂടുതലായി പതിക്കുന്നത് ഇതുമായി ഭാഗികമായി ബന്ധപ്പെട്ടിരിക്കുന്നു. ജനിതക ഘടകങ്ങളും ടെറിജിയത്തിനുള്ള കാരണങ്ങളിൽ ഉൾപ്പെട്ടിരിക്കുന്നതായി വിശ്വസിക്കപ്പെടുന്നുണ്ട്. ഇത് തീർത്തും അപകടകരമല്ലാത്ത വളർച്ചയാണ്. സമാനമായി കാണപ്പെടുന്ന മറ്റ് അവസ്ഥകളിൽ പിംഗുക്കുല, ട്യൂമർ അല്ലെങ്കിൽ ടെറിയൻസ് മാർജിനൽ കോർണിയൽ ഡീജനറേഷൻ എന്നിവ ഉൾപ്പെടുന്നു.
ശക്തമായ സൂര്യപ്രകാശം ഉള്ള പ്രദേശത്ത് സൺഗ്ലാസും തൊപ്പിയും ധരിക്കുന്നത് ടെറിജിയം വരുന്നത് തടയുന്നതിനുള്ള നടപടികളിൽ ഉൾപ്പെടുന്നുണ്ട്. സൌന്ദര്യപരമായ കാരണങ്ങളിൽ അല്ലാതെ, കാഴ്ചയെ ബാധിച്ചാൽ മാത്രമേ ശസ്ത്രക്രിയ ശുപാർശ ചെയ്യുന്നുള്ളൂ. ശസ്ത്രക്രിയയെത്തുടർന്ന് പകുതിയോളം കേസുകളിൽ ഇത് വീണ്ടും തിരിച്ച് വരുന്നതായി കാണുന്നുണ്ട്.
ഈ അവസ്ഥയുടെ വ്യാപനം ലോകത്തിന്റെ വിവിധ പ്രദേശങ്ങളിൽ 1% മുതൽ 33% വരെ വ്യത്യാസപ്പെടുന്നു. സ്ത്രീകളേക്കാൾ പുരുഷന്മാരിലാണ് ഇത് കൂടുതൽ കാണുന്നത്, അതേപോലെ ഭൂമദ്ധ്യരേഖയോട് അടുത്ത് താമസിക്കുന്നവരിലും ഇത് സാധാരണയായി കാണപ്പെടുന്നുണ്ട്. പ്രായം കൂടുന്നതിനനുസരിച്ച് ഈ അവസ്ഥ കൂടുതൽ സാധാരണമായിത്തീരുന്നു. കുറഞ്ഞത് ബിസി 1000 മുതൽ ഈ അവസ്ഥയെക്കുറിച്ച് വിവരിക്കുന്നുണ്ട്.
അടയാളങ്ങളും ലക്ഷണങ്ങളും
ലഘുചിത്രം| ഒരു ചെറിയ ടെറിജിയം ലഘുചിത്രം|പ്യൂപ്പിൾ മൂടി കാഴ്ചയെ ബാധിക്കുന്ന തരത്തിലുള്ള വലിയ പ്രൈമറി ടെറിജിയം സ്ഥിരമായ ചുവപ്പ്, വീക്കം, അസ്വസ്ഥത, ചൊറിച്ചിൽ എന്നിവ ടെറിജിയത്തിന്റെ ലക്ഷണങ്ങളാണ്. ചില സന്ദർഭങ്ങളിൽ, കോർണിയ മൂടുന്നത് മൂലവും, അസ്റ്റിഗ്മാറ്റിസം മൂലവും കാഴ്ചയ്ക്ക് മങ്ങലുണ്ടാകാം. പല രോഗികളും മുകളിൽ സൂചിപ്പിച്ച ലക്ഷണങ്ങൾക്ക് പകരം കണ്ണിലെ അസൌഭാവികതയെക്കുറിച്ചും അഭംഗിയെക്കുറിച്ചും ആണ് കൂടുതലായും പരാതിപ്പെടുന്നത്. ചിലർക്ക് കോൺടാക്റ്റ് ലെൻസുകൾ ഉപയോഗിക്കുമ്പോൾ പ്രയാസങ്ങൾ അനുഭവപ്പെടാം.
കാരണം
കൃത്യമായ കാരണം അജ്ഞാതമാണ്, പക്ഷേ ഇത് കാറ്റ്, സൂര്യപ്രകാശം അല്ലെങ്കിൽ മണൽ എന്നീ സാഹചര്യങ്ങളുമായി ബന്ധപ്പെട്ടിരിക്കുന്നു. അതിനാൽ, ഭൂമദ്ധ്യരേഖയ്ക്കടുത്തുള്ള പ്രദേശങ്ങളിൽ താമസിക്കുന്ന ജനസംഖ്യയിലും കാറ്റുള്ള സ്ഥലങ്ങളിൽ താമസിക്കുന്നവരിലും ഇത് സംഭവിക്കാൻ സാധ്യത കൂടുതലാണ്. കൂടാതെ, സ്ത്രീകളേക്കാൾ പുരുഷന്മാരിലാണ് ടെറിജിയം ഉണ്ടാകാനുള്ള സാധ്യത കൂടുതൽ.
പാത്തോളജി
ലഘുചിത്രം|രക്തക്കുഴലുകൾ (ചിത്രത്തിന്റെ ഇടത്-താഴെ), എലാസ്റ്റോട്ടിക് കൊളാജൻ (ചിത്രത്തിന്റെ മധ്യഭാഗം) എന്നിവയുമായി ബന്ധപ്പെട്ട ഒരു ടെറിജിയം ബാധിച്ച കൺജങ്ക്റ്റിവയുടെ മൈക്രോഗ്രാഫ്. കൊളാജന്റെ എലാസ്റ്റോട്ടിക് ഡീജനറേഷനും (ആക്റ്റിനിക് എലാസ്റ്റോസിസ് ) ഫൈബ്രോവാസ്കുലർ പ്രൊലിഫറേഷനും കൺജക്റ്റിവയിലെ ടെറിജിയത്തിന്റെ സവിശേഷതയാണ്. ടെറിജിയത്തിന്റെ ഹെഡ് എന്ന് വിളിക്കപ്പെടുന്ന മുന്നിലെ ഭാഗത്തോട് ചേർന്ന് ചിലപ്പോൾ ഇരുമ്പ് നിക്ഷേപത്തിന്റെ ഒരു വരി കാണാം. ഇത് സ്റ്റോക്കേഴ്സ് ലൈൻ എന്ന് വിളിക്കപ്പെടുന്നു. വരിയുടെ സ്ഥാനത്തിന് ടെറിജിയത്തിന്റെ വളർച്ചയുടെ രീതിയെ സൂചിപ്പിക്കാൻ കഴിയും.
മൂക്കിന്റെ ദിശയിൽ ടെറിജിയം കൂടുതലായി കാണുന്നത് ഒരുപക്ഷേ പെരിഫറൽ ലൈറ്റ് ഫോക്കസിംഗിന്റെ ഫലമായിരിക്കാം, അതായത് സൂര്യരശ്മികൾ കോർണിയയിലൂടെ പാർശ്വസ്ഥമായി കടന്നുപോകുന്നു, അവിടെ അവ അപവർത്തനത്തിന് വിധേയമാവുകയും ലിമ്പസ് ഏരിയയിൽ ശ്രദ്ധ കേന്ദ്രീകരിക്കുകയും ചെയ്യുന്നു. മൂക്കിന്റെ എതിർ ഭാഗത്ത് നിന്നുള്ള പ്രകാശം മൂക്കിനാൽ തടയപ്പെടുന്നതിനാൽ, ലിംബസിൽ കേന്ദ്രീകരിക്കുന്ന സൂര്യപ്രകാശത്തിന്റെ തീവ്രത കുറഞ്ഞ് ആ ഭാഗത്ത് ടെറിജിയം ഉണ്ടാകാനുള്ള സാധ്യത കുറയുന്നു.
ചില ഗവേഷണങ്ങൾ, വിമെന്റിൻ എക്സ്പ്രഷൻ മൂലമുള്ള ജനിതക കാരണങ്ങളെക്കുറിച്ച് സൂചിപ്പിക്കുണ്ട്. ട്യൂമർ സപ്രസ്സർ ജീനിന്റെ അപര്യാപ്തത മൂലം വർദ്ധിച്ച P53 എക്സ്പ്രഷനും ഈ സെല്ലുകൾ കാണിക്കുന്നു. ഈ സൂചനകൾ ഒരു മൈഗ്രേറ്റിംഗ് ലിംബസിന്റെ പ്രതീതി നൽകുന്നു, ടെറിജിയത്തിന്റെ സെല്ലുലാർ ഉത്ഭവം യഥാർത്ഥത്തിൽ ആരംഭിക്കുന്നത് ലിംബൽ എപിത്തീലിയത്തിൽ നിന്നാണ്.
ടെറിജിയത്തിന് നിരവധി സെഗ്‌മെന്റുകൾ ഉണ്ട്:
രോഗനിർണയം
പ്രത്യേക ഉപകരണങ്ങളൊന്നുമില്ലാതെ തന്നെ സാധാരണ നേത്ര പരിശോധനയിലൂടെ ടെറിജിയം നിർണ്ണയിക്കാൻ കഴിയും. അവസ്ഥ വഷളാകുമ്പോൾ, ചിലപ്പോൾ വേണ്ടിവരുന്ന ഒരു പ്രായോഗിക പരിശോധനയാണ് കോർണിയൽ ടോപ്പോഗ്രാഫി.
ഡിഫറൻഷ്യൽ ഡയഗ്നോസിസ്
ഹിസ്റ്റോളജിക്കലായും എറ്റിയോളജിക്കലായും ടെറിജിയത്തിന് സമാനമായ പിംഗുക്കുലയിൽ നിന്ന് ടെറിജിയത്തെ വേർതിരിച്ച് അറിയേണ്ടതാണ്. ടെറിജിയത്തിൽ നിന്ന് വ്യത്യസ്തമായി, പിങ്കുക്കുല കൺജങ്റ്റൈവയിൽ മാത്രമേ കാണപ്പെടുന്നുള്ളൂ, ഇത് ലിംബസിലേക്കോ കോർണിയയിലേക്കോ പുരോഗമിക്കുകയുമില്ല.
ടെറിജിയം പോലെ തോന്നിക്കുന്ന മറ്റൊരു അവസ്ഥയാണ് സ്യൂഡോടേറിജിയം. മുറിവുകളോ, പൊള്ളലുകളൊ, കോർണിയയെ ബാധിക്കുന്ന അസുഖങ്ങളോ മൂലം കൺജങ്റ്റൈവ കോർണിയയിൽ ഒട്ടുന്നത് മൂലമാണ് സ്യൂഡോടെറിജിയം ഉണ്ടാകുന്നത്.
ചികിത്സ
കാഴ്ചയെ ബാധിക്കുന്ന തരത്തിൽ വളർന്നിട്ടില്ലെങ്കിൽ ടെറിജിയത്തിന് സാധാരണഗതിയിൽ ശസ്ത്രക്രിയ ആവശ്യമില്ല. ഇത് അമിതമായ സൂര്യ പ്രകാശവുമായി അല്ലെങ്കിൽ കാറ്റുമായി ബന്ധപ്പെട്ടിരിക്കുന്നതിനാൽ, സംരക്ഷിത സൺഗ്ലാസുകൾ, തൊപ്പികൾ എന്നിവ ധരിക്കുന്നതും ദിവസം മുഴുവൻ കൃത്രിമ കണ്ണുനീർ ഉപയോഗിക്കുന്നതും അവയുടെ രൂപീകരണം തടയാനോ വളർച്ച തടയാനോ സഹായിക്കും.
സൌന്ദര്യപരമായ ആവശ്യങ്ങൾക്കും, കാഴ്ചയെ ബാധിക്കുന്ന തരത്തിലുള്ള ലക്ഷണങ്ങൾക്കും ശസ്ത്രക്രിയ പരിഗണിക്കാം.
ശസ്ത്രക്രിയ
ലഘുചിത്രം| ടെറിജിയം നീക്കംചെയ്യൽ ശസ്ത്രക്രിയ അമ്നിയോട്ടിക് മെംബ്രൻ ട്രാൻസ്പ്ലാൻറുമായി താരതമ്യപ്പെടുത്തുമ്പോൾ കൺജക്റ്റിവൽ ഓട്ടോഗ്രാഫ്റ്റ് ശസ്ത്രക്രിയയ്ക്ക് 6 മാസത്തിൽ ടെറിജിയം വീണ്ടും ഉണ്ടാകാനുള്ള സാധ്യത കുറവാണെന്ന് ഒരു കോക്രൺ അവലോകനത്തിൽ കണ്ടെത്തിയിട്ടുണ്ട്. ഏത് തരത്തിലുള്ള ശസ്ത്രക്രിയയാണ് മെച്ചപ്പെട്ട കാഴ്ചയോ ജീവിത നിലവാരമോ ഉണ്ടാക്കുന്നതെന്ന് നിർണ്ണയിക്കാൻ കൂടുതൽ ഗവേഷണം ആവശ്യമാണ്. ടെറിജിയം ചികിൽസയിൽ മൈറ്റോമൈസിൻ സി യുടെ ഉപയോഗത്തിന്റെ മെച്ചങ്ങളെക്കുറിക്കും കൂടുതൽഅറിയേണ്ടിയിരിക്കുന്നു. ശസ്ത്രക്രിയക്ക്ശേഷം ടെറിജിയം വീണ്ടും വരാനുള്ള സാധ്യത കുറയ്ക്കുന്നതിനുള്ള പരീക്ഷണങ്ങളിൽ റേഡിയോ തെറാപ്പിയും ഉപയോഗിക്കുന്നുണ്ട്.
ഓട്ടോ ഗ്രാഫ്റ്റിങ്ങ്
ടെറിജിയം നീക്കം ചെയ്യുന്നതിനുള്ള ഫലപ്രദവും സുരക്ഷിതവുമായ ശസ്ത്രക്രിയാ സാങ്കേതികതയാണ് ഓട്ടോ ഗ്രാഫ്റ്റിങ്. ടെറിജിയം നീക്കംചെയ്യുമ്പോൾ, ടെനോൺസ് ലെയർ എന്നറിയപ്പെടുന്ന സ്ലീറയെ മൂടുന്ന ടിഷ്യുവും നീക്കംചെയ്യുന്നു. അതിന് ശേഷം സ്ലീറയെ മറ്റ് എവിടെനിന്നെങ്കിലും എടുത്ത ആരോഗ്യമുള്ള കൺജങ്റ്റൈവൽ ടിഷ്യു ഉപയോഗിച്ച് മൂടുന്നു.
പുറത്തേക്കുള്ള കണ്ണികൾ
വർഗ്ഗം:നേത്രവിജ്ഞാനം വർഗ്ഗം:കൺജങ്റ്റൈവയെ ബാധിക്കുന്ന അസുഖങ്ങൾ
തനന ബലം
ഒരു തന്തുവിലോ ചങ്ങലയിലോ അതുമല്ലെങ്കിൽ മറ്റേതെങ്കിലും ഏകമാന (One dimensional) വസ്തുവിലോ നീളമുളള ഒരു ദണ്ഡിലോ അനുഭവപ്പെടുന്ന ബലപ്രതിബല ജോഡി ആയും തനനബലത്തെ വിവക്ഷിക്കാം.
അറ്റോമിക തലത്തിൽ, ആറ്റങ്ങളും തന്മാത്രകളും പരസ്പരം വലിഞ്ഞുമാറി സ്ഥിതികോർജ്ജം നേടുന്നതുമൂലം സൃഷ്ടിക്കപ്പെടുന്ന പുനസ്ഥാപനബലം (Restoring force) ആണ് തനനബലം. വലിച്ചുമുറുക്കപ്പെടുന്ന ദണ്ഡോ തന്തുവോ തിരികെ അതിന്റെ വിശ്രാന്ത നീളം (relaxed length) കൈവരിക്കുന്നതിനായി അവ ഘടിപ്പിക്കപ്പെട്ടിരിക്കുന്ന വസ്തുക്കളിൻമേൽ വലിക്കുന്നു.
ഒരു പ്രസരിതബലം (transmitted force) അഥവാ ഒരു ബലപ്രതിബല ജോഡി അഥവാ പുനസ്ഥാപനബലം എന്നീ അർത്ഥങ്ങളിൽ തനനബലം, ബലം (Force) പോലെ തന്നെ ന്യൂട്ടനിൽ ആണ് അളക്കപ്പെടുന്നത്. വലിച്ചുമുറുക്കപ്പെടുന്ന തന്തുവിന്റെ ഇരു അഗ്രങ്ങളിലും തനനബലം മൂലം അനുഭവപ്പെടുന്ന ബലങ്ങളെ നിഷ്ക്രിയബലം (Passive forces) എന്നും അറിയപ്പെടുന്നു. തന്തുക്കൾ മുഖാന്തിരം താങ്ങിനിർത്തപ്പെട്ട വസ്തുക്കൾക്കും വ്യൂഹങ്ങൾക്കും രണ്ടു സാധ്യതകളുണ്ട‌്: ഒന്നുകിൽ ത്വരണം പൂജ്യവും അതുകൊണ്ട് വ്യൂഹം സന്തുലനത്തിലുമാകാം അല്ലെങ്കിൽ ഒരു ത്വരണം ഉണ്ടായിരിക്കുകയും തദ്വാരാ വ്യൂഹത്തിൽ ഒരു സഞ്ചിതബലം (net force) ഉണ്ടായിരിക്കുകയും ചെയ്യാം. ലഘുചിത്രം|9 men at the Irish champion tug of war team pull on a rope. The rope in the photo extends into a drawn illustration showing adjacent segments of the rope. One segment is duplicated in a free body diagram showing a pair of action-reaction forces of magnitude T pulling the segment in opposite directions, where T is transmitted axially and is called the tension force. This end of the rope is pulling the [[tug of war team to the right. Each segment of the rope is pulled apart by the two neighboring segments, stressing the segment in what is also called tension, which can change along the too football fields members.]] .
വർഗ്ഗം:ബലതന്ത്രം
സെൽമ ഡിസിൽവ
ആദ്യകാല ജീവിതവും വിദ്യാഭ്യാസവും
മുംബൈയിൽ ജനിച്ച ഡിസിൽവ മാതുങ്ങയിലെ ഗുരു നാനാക് ഖൽസ കോളേജിൽ പഠിച്ചു.
ഹോക്കി കരിയർ
1979 മുതൽ 1996 വരെ വെസ്റ്റേൺ റെയിൽവേ വനിത ഹോക്കി ടീമിന് വേണ്ടി കളിച്ചു. ഈ വർഷങ്ങളിൽ ഇന്ത്യയിൽ ഉടനീളം നടന്ന വിവിധ ടൂർണമെന്റുകളിൽ ബോംബെ, വെസ്റ്റേൺ റെയിൽവേ, ഇന്ത്യൻ റയിൽവേയ്സ് എന്നിവയുടെ പ്രതിനിധിയായിരുന്നു.
വാൻകൂവർ - കാനഡ വനിത ലോകകപ്പിൽ ഇന്ത്യയെ പ്രതിനിധീകരിച്ചു. 1980ൽ മോസ്കോയിലെ ഒളിമ്പിക് ഗെയിംസിൽ ഇന്ത്യയെ പ്രതിനിധീകരിച്ചു. 1981 ഏഷ്യൻ വനിത ഹോക്കി ചാമ്പ്യൻഷിപ്പ് ജപ്പാൻ, 1981 ചതുഷ്കോണ ടൂർണമെന്റ് സിംഗപ്പൂർ, 1982 ഇൻഡോ - ജർമ്മൻ സീരിസ് ജർമ്മനി എന്നിവയിൽ ഇന്ത്യയെ പ്രതിനിധീകരിച്ചു. 1982ലെ ഏഷ്യൻ ഗെയിംസ് ന്യൂ ഡെൽഹിയിൽ ഇന്ത്യയെ പ്രതിനിധീകരിച്ചു, 1983ലെ കോലാലമ്പൂർ ലോകകപ്പ് ക്യാപ്റ്റനായി. 1991ൽ പത്മശ്രീ അവാർഡ് ഇന്ത്യൻ രാഷ്ട്രപതി സമ്മാനിച്ചു.
അവലംബങ്ങൾ
വർഗ്ഗം:1960-ൽ ജനിച്ചവർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ വനിത ഹോക്കി കളിക്കാർ
കായെങ് ക്രാച്ചൻ
കായെങ് ക്രാച്ചൻ (แก่งกระจาน) തായ്‍ലാൻറിലെ ഏറ്റവും വലിയ ദേശീയോദ്യാനമാണ്. ബർമയുടെ (മ്യാൻമർ) അതിർത്തിയിൽ തനിൻതാർയി നേച്ചർ റിസർവ്വിനോട്‍ ചേർന്ന് ഇതു സ്ഥിതി ചെയ്യുന്നു. ഹുവാ-ഹിൻ എന്ന വിനോദസഞ്ചാര പട്ടണത്തിനു സമീപമാണിത്. തായ്‍ലാൻറലെ ഏറ്റവും വലിയ ദേശീയോദ്യാനമായി ഇതു കണക്കാക്കപ്പെടുന്നു. തായ്‍ലാൻറിൻറെ വടക്കും തെക്കും ഭാഗത്തുള്ള മഴക്കാടുകൾ മാത്രമല്ല ഇതിലുൾപ്പെടുന്നത്. മ്യാൻമറിനും തായ്‍ലാൻറിനുമിടയിലുള്ള വെസ്റ്റേണ് ഫോറക്സ് കോംപ്ലക്സിലെ, 19 സംരക്ഷിത മേഖലകൾ ഉൾപ്പെടുന്ന 18,730 ചതുരശ്ര കിലോമീറ്റർ പ്രദേശം കൂടി ഈ ദേശീയോദ്യാനത്തിലുൾപ്പെട്ടിരിക്കുന്നു.
ഭൂമിശാസ്ത്രം
തായ്‍ലൻറിലെ ജില്ലകളായ നോങ് യാ പ്ലോങ്, കായെങ് ക്രാച്ചൻ, ഫെച്ചാബുരി പ്രോവിൻസിലെ താ യാങ്,  പ്രച്യൂവാപ് ഖിരി ഖാൻ പ്രോവിൻസിലെ ഹുവാ-ഹിൻ എന്നിവയുടെ ഭാഗങ്ങൾ ഈ ദേശീയോദ്യാനത്തിൻറെ പരിധിയിൽ വരുന്ന പ്രദേശങ്ങളാണ്. ടെനാസെറിം പർവ്വത നിരയുടെ കിഴക്കൻ ചെരുവിലെ മഴക്കാടുകളും ഇതിന്റെ പ്രധാന ഭാഗങ്ങളിൽ ഉൾപ്പെടുന്നു. തായ്‌ലാൻഡിന്റെയും മ്യാൻമറിന്റെയും സംയുക്ത ഉടമസ്ഥതയുള്ള ഒരു പ്രദേശത്തെ 1,513 മീറ്റർ ഉയരത്തിലുള്ള ഒരു സ്ഥലമാണ് ദേശീയോദ്യാനത്തിലെ ഏറ്റവും ഉയർന്ന പ്രദേശം. ഇവിടുത്തെ ഏറ്റവും ഉയരമുള്ള രണ്ടാമത്തെ പർവതശിഖരം 1,207 മീറ്റർ ഉയരത്തിലുള്ള കാവോ പാനൺ ടൂംഗ് ആണ്. പ്രാൺബുരി, ഫെറ്റ്ച്ചാബുരി നദികൾ ദേശീയോദ്യാന മേഖലയുടെ ഉള്ളിൽ നിന്ന് ഉത്ഭവിക്കുന്ന രണ്ടു പ്രധാന നദികളാണ്. ദേശീയോദ്യാനത്തിന്റെ കിഴക്കേ അതിരിൽ ഫെറ്റ്ച്ചാബുരി നദിയ്ക്കു കുറുകെ കായെങ് ക്രാച്ചൻ അണക്കെട്ടു നിർമ്മിക്കപ്പെട്ടിരിക്കുന്നു.1966 ൽ നിർമ്മിക്കപ്പെട്ട ഈ അണക്കെട്ടു സ്ഥിതി ചെയ്യുന്നിടത്ത് 46.5 ചതുരശ്ര കിലോമീറ്റർ വിസ്തീർണ്ണമുള്ള ഒരു വലിയ തടാകം രൂപപ്പെട്ടിരിക്കുന്നു.
ചരിത്രം
തായ്‍ലാൻറലെ ഇരുപത്തിയെട്ടാമത്തെ ദേശീയോദ്യാനമായി 1981 ജൂൺ 12 നാണ് ഇത് പ്രഖ്യാപിക്കപ്പെട്ടത്. യഥാർത്ഥത്തിൽ 2,478 ചതുരശ്ര കിലോമീറ്റർ പ്രദേശത്തായി വ്യാപിച്ചു കിടന്നിരുന്ന ഈ ദേശീയോദ്യാനം 1984 ഡിസംബർ മാസത്തിൽ ഫെറ്റ്ചാബുരി, പ്രച്യൂവാപ് ഖിരി ഖാൻ പ്രോവിൻസുകൾക്കിടയിലുള്ള അതിർത്തിപ്രദേശങ്ങൾ കൂടി ഉൾപ്പെടുത്തി വിപുലീകരിക്കപ്പെട്ടു.
ആസിയാൻ പൈതൃക ഉദ്യാനങ്ങളുടെ പട്ടികയിൽ ഇത് ഉൾപ്പെടുത്തപ്പെട്ടിട്ടുണ്ട്. 2011 മുതൽ ഇതിനെ യുണെസ്കോയുടെ ലോക പൈതൃക കേന്ദ്രമായി പ്രഖ്യാപിക്കാനുള്ള ശ്രമം തായ്‍ലാൻഡ് സർക്കാർ നടത്തി വരുന്നുണ്ട്. തായ്‍ലാന്റിന്റെ അവകാശവാദത്തിലുള്ള മൂന്നിലൊന്ന് ഭൂമി, അതായത് ഏകദേശം 1,000 ചതുരശ്ര കിലോമീറ്ററോളം വരുന്ന ഭൂപ്രദേശം മ്യാൻമർ അവരുടെ താനിന്താരി മേഖലയുടെ ഭാഗമാണെന്ന് അവകാശപ്പെട്ടുകൊണ്ട് ഈ ശ്രമത്തെ എതിർക്കുകയും ചെയ്യുന്നു.
വേട്ടക്കാരുടെ സാന്നിദ്ധ്യം ഏറെയുള്ള പ്രദേശമാണിത്. ഈ ദേശീയോദ്യാനത്തിൽ ആനകളെ അനിയന്ത്രിതമായി കൊന്നൊടുക്കപ്പെുന്നു. ഇതു തടയുന്നതിൽ അധികാരികൾ പലപ്പോഴും പരാജയപ്പെടുന്നു. ആനക്കൊമ്പു വ്യാപാരത്തിൽ ദേശീയോദ്യാനത്തിലെ ചില ഉദ്യോഗസ്ഥർ പോലും പങ്കുള്ളതായി ആരോപിക്കപ്പെടുന്നു.
ഈ ദേശീയോദ്യാനത്തിനു സമീപം ഏതാനും സ്വകാര്യ തോട്ടങ്ങളും നിലനിൽക്കുന്നുണ്ട്. ഇവിടെ സ്ഥാപിച്ചിരിക്കുന്നു വൈദ്യുതവേലികൾ പലപ്പോളും ആനകൾക്കും മറ്റും അപകടമുണ്ടാക്കുന്നു. 2013 ജൂൺ മാസത്തിൽ ഇങ്ങനെയുള്ള ചല സംഭവങ്ങൾ റിപ്പോർട്ട് ചെയ്യപ്പെട്ടിരുന്നു.
പാർക്കിൻറെ വടക്കു ദിക്കിൽ, അനേകം അരുവികൾ ഫെറ്റ്ചാബുരി നദിയിലേയ്ക്കു പ്രവഹിക്കുകയും ഇതൊന്നാകെ കായെങ് ക്രാച്ചൻ അണക്കെട്ടിലെ തടാകത്തിലെത്തുകയും ചെയ്യുന്നു.പ്രൺബുരി നദിയ്ക്കു കുറുകെയും മറ്റൊരു അണക്കെട്ട് നിർമ്മിക്കപ്പെട്ടിട്ടുണ്ട്. 1500 മീറ്ററ്‍ ഉയരമുള്ള മ്യാൻമറിനു സമാന്തരമായുള്ള ഒരു പർവ്വതമാണ് ഇവിടുത്തെ ഏറ്റവും ഉയർന്ന സ്ഥലം. രണ്ടാമത്തെ വലിയ കൊടുമുടി. ഫൊനോയെൻ തുങ് ക്യാമ്പ് സൈറ്റിൽ നിന്ന് ഒരു രാത്രിമുഴുവനുള്ള ട്രെക്കിങ്ങിൽ ഇവിടെയെത്തിച്ചാരാൻ മുമ്പ് സാധിച്ചിരുന്നു. എന്നാൽ 2014 മുതൽ ഇങ്ങോട്ടുള്ള വഴിത്താര പൂർണ്ണമായി അടച്ചിരിക്കുന്നു.
സസ്യജന്തുജാലങ്ങൾ
വന്യജീവികളുടെ വൈവിധ്യത്തിന് ഉത്തമോദാഹരണമാണ് ഈ ദേശീയോദ്യാനം. ഡിസംബർ - ജനുവരി മാസങ്ങളിലെ പ്രഭാതകാലത്തെ ചുറ്റുമുള്ള മലനിരകളെ പുൽകി നിൽക്കുന്ന കാഴ്ച സഞ്ചാരിളെ ത്രസിപ്പിക്കുന്നതാണ്.ജൈവവൈവിദ്ധ്യം നിറഞ്ഞതും ഉഷ്ണമേഖലാ സസ്യങ്ങൾ നിറഞ്ഞതുമാണീ ദേശീയോദ്യാനം. ഉഷ്ണമേഖല, മിതോഷ്‌മേഖലാ പ്രദേശത്തുള്ള വീതിയുള്ള ഇലകളോടു കൂടി മരങ്ങളും പലയിനം പനമരങ്ങളുടെയും കേദാരമാണീ ഭൂമി. 57 തരം സസ്തനജീവികളും 400 തരം പക്ഷി വർഗ്ഗങ്ങളേയും ഇവിടെ എണ്ണി തിട്ടപ്പെടുത്തിയിട്ടുണ്ട്.
ഈ ദേശീയോദ്യാനം തായ്‍ലാൻറിലെ പ്രമുഖ പക്ഷി-പൂമ്പാറ്റ നിരീക്ഷണ സ്ഥലമാണ്. ഏകദേശം 420 വർഗ്ഗങ്ങളിലുള്ള പക്ഷികൾ ദേശീയോദ്യാനത്തിൻറ പരിധിയിലുണ്ട്. തായ്‍ലാൻറിലെ മറ്റേതൊരു ദേശീയോദ്യാനത്തിലുള്ളതിലും വളരെ അധികമാണിത്. തിരിച്ചറിയപ്പെട്ട 57 വർഗ്ഗം സസ്തനജീവികളും. 300 വർഗ്ഗങ്ങളിലുള്ള പൂമ്പാറ്റകളും ഇവിടെയുള്ളതായി കണക്കാക്കിയിരിക്കുന്നു.
വന്യസസ്തനികളായ പുള്ളിപ്പുലി, ക്ലൊഡഡ് പുള്ളിപ്പുലി, കരടി, സ്റ്റമ്പ്-ടെയിൽഡ് മകാക്വാസ്, വിവിധയിനം മാനുകൾ, ആനകൾ, കാട്ടുനായ്ക്കൾ, ഗോൾഡൻ കുറുക്കൻ, കാട്ടുപോത്തുകൾ, ഞണ്ടു തീനി കീരി എന്നിവ ഈ ദേശീയോദ്യാനത്തിൽ പ്രത്യേകമായി കാണാവുന്നതാണ്. ഇവിയിൽ ചിലതിലെ ഇവയുടെ അവയുടെ ഒളിഞ്ഞിര്ക്കുന്ന സ്വഭാവത്താൽ പെട്ടെന്നു കണ്ടെത്തുക ബുദ്ധിമുട്ടാണ്. മുള്ളൻപന്നി, വെരുക്, വലിയ കറുത്ത അണ്ണാൻ എന്നിവ സർവ്വസാധാരണമായി കാണപ്പെടുന്നു. കടുവകളെ അപൂർവ്വായി മാത്രം കണ്ടുവരുന്നു.
കായെങ് ക്രാച്ചനിൽ കാണപ്പെടുന്ന അപൂർവ്വ പക്ഷിയിനങ്ങളായ റാചെറ്റ് ടെയിൽഡ് ട്രീപീ, വൈറ്റ് ഫ്രണ്ടഡ് സ്കോപ്സ് ഔൾ ജയൻറ് പാണ്ട, വൂളി നെക്ക്ഡ് സ്റ്റോർക്ക്, ഗ്രേ-ഹെഡഡ് ഫിഷ് ഈഗിൾ എന്നിവയെ കണ്ടുവരുന്നു. മലമുഴക്കി വേഴാമ്പലുകളുടെ ഏഴിനങ്ങളെ ഇവിടെ കണ്ടെത്തിയിട്ടുണ്ട്.
തായ്‍ലാൻറിൽ കണ്ടുവരുന്ന അനേകം ഉരഗ വർഗ്ഗങ്ങളുടെയും പാമ്പു വർഗ്ഗങ്ങളുടെയും ആവാസമേഖലായാണിത്. Some species that can be encountered are ഓറിയൻറൽ വൈൻ സ്നേക്ക് (ഗ്രീൻ മോർഫ്), വൈറ്റ്-ലിപ്ഡ് പിറ്റ് വൈപ്പർ, പോപ്പെസ് പിറ്റ് വൈപ്പർ, ഡോട്ടഡ്-വൈറ്റ് സ്പോട്ടഡ് സ്ലഗ്-ഈറ്റിങ് സ്നേക്ക്, സയാമീസ് ക്യാറ്റ് സ്നേക്ക്, ട്രയാങ്കിൾ കീൽബാക്ക്, റെഡ്-നെക്ക്ഡ് കീൽബാക്ക്, സ്പെക്കിൾ ബെല്ലീഡ് കീൽബാക്ക്, അപൂർവ്വ പാമ്പിനമായ  ബ്രോൻജേർസ്മാസ് ഷോർട്ട്-ടെയിൽഡ് പൈതൻ, റെഡ്-ഹെഡഡ് ക്രെയിറ്റ്, സോറ്റൂത്ത്-നെക്ക്ഡ് ബ്രോണ്സ്ബാക്ക്, ബ്ലൂ കോറൽ സ്നേക്ക്, മൌണ്ടൻ പിറ്റ് വൈപ്പർ, റെഡ് മൌണ്ടൻ റേസർ, മൂന്നു വർഗ്ഗങ്ങളിലുള്ള മലമ്പാമ്പുകൾ എന്നിവയാണ് ഇവിടെയുള്ള പാമ്പുവർഗ്ഗങ്ങൾ.
ദേശീയോദ്യാനത്തിലെ ആകർഷക ഘടകങ്ങൾ
പല-യു വെള്ളച്ചാട്ടം
ദേശീയോദ്യാത്തിന് തെക്കുപടിഞ്ഞാറായി ഒരു 16 തട്ടുകളുള്ള വെള്ളച്ചാട്ടം സ്ഥിതി ചെയ്യുന്നു. ഈ തട്ടുകൾ അധികം ഉയരമുള്ളവയല്ല. ഹുയ-ഹിൻ മേഖലയിൽ നിന്ന് റോഡ് നമ്പർ 3219 ലൂടെ എളുപ്പത്തിൽ ഇവിടെയെത്താൻ സാധിക്കും. പാർക്കിൻറെ മദ്ധ്യമേഖലയെ അപേക്ഷിച്ച് ഇവിടെ നിന്ന് വന്യമൃഗങ്ങളെ വളരെ നന്നായി കാണാനുള്ള സൌകര്യമുണ്ട്. റോഡുകളിൽ കൂട്ടമായി സഞ്ചരിക്കുന്ന ആനകളെയും കാണാം.
മായെ സലിയാങ, മൂന്നു തട്ടുകളായുള്ള ഒരു വെള്ളച്ചാട്ടമാണ്.
ചോല്ലനാറ്റ് വെള്ളച്ചാട്ടം
ഇത് മൂന്നു തട്ടുകളായുള്ള മറ്റൊരു വെള്ളച്ചാട്ടമാണ്. പലാ-ഉ വെള്ളച്ചാട്ടത്തിനു സമീപമാണിത് സ്ഥിതി ചെയ്യുന്നത്. ദേശീയോദ്യാനത്തിലെ ഏറ്റവും ഉയരമുള്ള വെള്ളച്ചാട്ടവും ഇതു തന്നെ. 150 – 200 മീറ്ററാണ് ഈ വെള്ളച്ചാട്ടത്തിൻറെ ഉയരം.
പ്രാൺബുരി വെള്ളച്ചാട്ടം.
മൂന്നു തട്ടുകളായുള്ള ഈ വെള്ളച്ചാട്ടം ബാൻ ക്രാങ് ക്യാമ്പ് സൈറ്റിന് 4 കിലോമീറ്റർ പടിഞ്ഞാറായി സ്ഥിതി ചെയ്യുന്നു.
തോർ തിപ് വെള്ളച്ചാട്ടം
ഫനോയെൻ തുങ് ക്യാമ്പിൽ നിന്ന് ഫെറ്റ്ചാബരി നദിയ്ക്കു സമാന്തരമായി ചെങ്കുത്തായ പ്രദേശത്തുകൂടി യാത്രചെയ്ത് ഈ വെള്ളച്ചാട്ടത്തിനു സമീപം എത്തിച്ചേരാൻ സാധിക്കുന്നതാണ്. ഇത് 9 തട്ടുകളുള്ള വെള്ളച്ചാട്ടമാണ്. ഫനോയെൻ തുങ് ക്യാമ്പിൽ നിന്ന് 6.5 കിലോമീറ്റർ ദൂരത്തിലുള്ള ദുർഘടമായ വഴിത്താര ഇവിടേയ്ക്കുണ്ട്. ഇവിടെയും പക്ഷിനീരീക്ഷണത്തിനു സാദ്ധ്യമായ ഇടമാണ്.
ഹുവായ് ഡുങ്ല വെള്ളച്ചാട്ടം.
മൂന്നു തട്ടുകളുള്ള ഈ വെള്ളച്ചാട്ടം ദേശീയോദ്യാനത്തിൻറെ വടക്കൻ ഭാഗമായ ആംഫുർ നോങ് യാ പ്ലോങ്ങിലാണ് സ്ഥിതി ചെയ്യുന്നത്. ഖാവോ ഫൂ പ്ലൂവിലെ ചെക്കു പോസ്റ്റിൽ നിന്ന് 8 കിലോമീറ്റർ ദൂരമുണ്ട് ഇവിടേയ്ക്ക്. ഇത് വിനോദ സഞ്ചാരികൾക്കു പ്രവേശനമില്ലാത്ത മേഖലയാണ്.
കേരള സംസ്ഥാന ചലച്ചിത്ര വികസന കോർപ്പറേഷൻ
മലയാളം സിനിമ കേരളത്തിൽ തന്നെ പൂർണ്ണമായും വളർത്തുക എന്ന ലക്ഷ്യത്തോടെ കേരള സർക്കാർ ആരംഭിച്ചതാണ് കേരളസംസ്ഥാന ചലച്ചിത്രവികസന കോർപ്പറേഷൻ. ഇന്ത്യയിലെ ഇത്തരത്തിൽ നടത്തപ്പെടുന്ന ആദ്യ സംരംഭമായ ഇതിന്റെ പ്രവർത്തനം 1975- ജൂലൈ-23ന് തിരുവനന്തപുരത്ത് വഴുതയ്ക്കാട് ആരംഭിച്ചു. ഇതിന്റെ ഫലമായി 1980-ൽ തിരുവല്ലം എന്നപ്രദേശത്തെ തിരുവല്ലം കുന്നിൽ സമ്പൂർണ്ണ സൗകര്യത്തോടുകൂടി ചിത്രാഞ്ജലി സ്റ്റുഡിയോ പ്രവർത്തനം ആരംഭിച്ചു. കേരള സർക്കാരിന്റെ വിവിധ വകുപ്പുകൾക്കായി ഡോക്യുമെന്ററികൾ നിർമ്മിക്കുന്ന ഒരു ഏജൻസി കൂടിയായ ഈ സംരംഭം, 2001-ൽ ടെലിവിഷൻ സീരിയലുകളുടേയും ടെലി ഫിലിമുകളുടേയും നിർമ്മാണത്തിനായി കലാഭവൻ സ്റ്റുഡിയോ വഴുതയ്ക്കാട് പ്രവർത്തനം ആരംഭിച്ചു.
അവലംബം
വർഗ്ഗം:കേരള സർക്കാറിന്റെ പദ്ധതികൾ വർഗ്ഗം:മലയാളചലച്ചിത്രം
പുഷ്പ പ്രധാൻ
പുഷ്പ പ്രധാൻ (ജനനം നവംബർ 25, 1981) ഇന്ത്യയുടെ വനിതാ ദേശീയ ഹോക്കി ടീം അംഗമാണ്. 2004 ലെ ഹോക്കി ഏഷ്യ കപ്പിൽ ഗോൾഡ് കിരീടം നേടിയപ്പോൾ അവർ ടീമിനൊപ്പം കളിച്ചു.
റാഞ്ചിയിലെ ബരിയാടു  ഗവൺമെന്റ് ഗേൾസ് ഹൈസ്കൂളിൽ ആയിരുന്നു പഠനം
അവലംബങ്ങൾ
https://web.archive.org/web/20081120050327/http://www.bharatiyahockey.org./khiladi/stree/2004/pushpa_pradhan.htm വർഗ്ഗം:1981-ൽ ജനിച്ചവർ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
ദ തിയറി ഓഫ് എവരിതിങ് (2014ലെ ചലച്ചിത്രം)
2014ൽ പുറത്തിറങ്ങിയ ഒരു ബ്രിട്ടീഷ് ജീവചരിത്ര റൊമാന്റിക് ഡ്രാമാ ചലച്ചിത്രമാണ് ദ തിയറി ഓഫ് എവരിതിങ്. ജെയിംസ് മാർഷ് സംവിധാനം ചെയ്തിരിക്കുന്ന ഈ ചിത്രത്തിന്റെ തിരക്കഥ രചിച്ചിരിക്കുന്നത് അന്തോണി മക്കാർട്ടനാണ്. ജെയിൻ വിൽഡി ഹോക്കിങ് അവരുടെ മുൻഭർത്താവായ സ്റ്റീഫൻ ഹോക്കിങ്ങിനെ കുറിച്ച് എഴുതിയ ട്രാവലിങ് റ്റു ഇൻഫിനിറ്റി: മൈ ലൈഫ് വിത്ത് സ്റ്റീഫൻ എന്ന പുസ്തകത്തിന്റെ ചലച്ചിത്രാവിഷ്ക്കാരമാണ് ഈ ചിത്രം.
പുറംകണ്ണികൾ
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
സമ്മർദ്ദന ബലം
അവലംബം
വർഗ്ഗം:ബലതന്ത്രം
റുഡോൾഫ് ബയർ
ഒരു ജർമ്മൻ കമ്പ്യൂട്ടർ ശാസ്ത്രജ്ഞനാണ് റുഡോൾഫ് ബയർ (Rudolf Bayer) (ജനനം 7 മേയ് 1939). 1972 മുതൽ ജോലിചെയ്യുന്ന മ്യൂണിക്കിലെ ടെക്നിക്കൽ യൂണിവേഴ്സിറ്റിയിൽ ഇൻഫോർമാറ്റിക്സിൽ എമെററ്റസ് പ്രൊഫസറാണ്. ഇദ്ദേഹം അറിയപ്പെടുന്നത് വിവരങ്ങൾ ക്രോഡീകരിക്കുന്ന B-tree (with Edward M. McCreight), the UB-tree (with Volker Markl) and the red-black tree എന്നീ 3 വ്യവസ്ഥകൾ കണ്ടുപിടിച്ചതിന്റെ പേരിലാണ്. ഇദ്ദേഹം 2001ലെ ACM SIGMOD Edgar F. Codd Innovations Award ന് അർഹനായി. 2005ൽ Gesellschaft für Informatik ലെ ഫെലോ ആയി തെരഞ്ഞെടുക്കപ്പെട്ടു.
അവലംബം
വർഗ്ഗം:1939-ൽ ജനിച്ചവർ വർഗ്ഗം:ഡാറ്റാബേസ് ഗവേഷകർ വർഗ്ഗം:ജർമ്മൻ കമ്പ്യൂട്ടർ ശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ
അഖില ആനന്ദ്
ആദ്യകാല ജീവിതം
അഖില ആനന്ദ് 1982 ഒക്ടോബറിൽ ഇന്ത്യയിലെ തിരുവനന്തപുരത്താണ് ജനിച്ചത്.
സംഗീത രംഗത്ത്
ജയരാജ് സംവിധാനം ചെയ്ത അശ്വാരൂഢൻ എന്ന ചിത്രത്തിലെ അഴകാലില എന്നു തുടങ്ങുന്ന യുഗ്മഗാനത്തിലൂടെയാണ് അഖില ആനന്ദിന്റെ സംഗീത ജീവിതം ആരംഭിച്ചത്. ജാസി ഗിഫ്റ്റാണ് അതിന് സംഗീതം ഒരുക്കിയത്. അതിനുശേഷം വിവിധ മലയാള സിനിമകൾക്കായി നാൽപ്പതിലധികം ഗാനങ്ങൾ അവർ ആലപിച്ചിട്ടുണ്ട്.സീ കേരളം ചാനലിലെ 2021 ലെ സംഗീതാധിഷ്ടിത മൽസര പരിപാടിയായ സരിഗമപ കേരളം ലിറ്റിൽ ചാംസിന്റെ 12 ജൂറി മെമ്പർമാറിൽ ഒരാൾ അഖില ആയിരുന്നു.
അവലംബം
വർഗ്ഗം:മലയാളചലച്ചിത്രപിന്നണിഗായകർ
ഐറിസ് (സസ്യം)
260-300 ഓളം അലങ്കാരസസ്യങ്ങളുടെ സ്പീഷീസുകളുള്ള ഐറിസ് (Iris) ഇറിഡേസീ സസ്യകുടുംബത്തിലെ ഒരു ജനുസാണ്. റെയിൻബോ എന്ന ഗ്രീക്ക് വാക്കിൽ നിന്നാണ് ഈ പേര് വന്നത്. റെയിൻബോയുടെ ഗ്രീക്ക് ദേവതയായ ഐറിസ് എന്ന പേരിലാണ് ഈ സസ്യം അറിയപ്പെടുന്നത്. വിവിധ സ്പീഷീസുകളിൽ കാണപ്പെടുന്ന വൈവിധ്യമാർന്ന പൂക്കളുടെ നിറങ്ങളെയാണ് ഈ പേര് സൂചിപ്പിക്കുന്നത് എന്ന് ചില എഴുത്തുകാർ അഭിപ്രായപ്പെടുന്നു.
സബ്ജനെറ
The following is a selection of bearded irises that have gained the Royal Horticultural Society's Award of Garden Merit:
പുറം കണ്ണികൾ
വർഗ്ഗം:ഇറിഡേസീ വർഗ്ഗം:സസ്യജനുസുകൾ വർഗ്ഗം:സപുഷ്പികൾ
ഐറിൻ പാൾബി
മേരി ഐറിൻ പാൾബി (മുമ്പ്, മാരിയറ്റ്; 9 ജനുവരി 1868 - 12 ജൂലൈ 1965) ഒരു കനേഡിയൻ വനിതാ കർഷക നേതാവും ആക്ടിവിസ്റ്റും രാഷ്ട്രീയപ്രവർത്തകയുമായിരുന്നു. 1921 മുതൽ 1935 വരെ ആൽബർട്ടയിലെ കാബിനറ്റിൽ പ്രത്യേക ചുമതലകളൊന്നുമില്ലാത്ത മന്ത്രിയായി സേവനമനുഷ്ഠിച്ച അവർ, കർഷക സ്ത്രീകളെയും കുട്ടികളെയും സഹായിക്കുന്നതായ സാമൂഹിക പരിഷ്കാരങ്ങൾ നടപ്പിലാക്കുന്നതിനായി പ്രവർത്തിച്ചു. ഫേമസ് ഫൈവിലെ അംഗമെന്ന നിലയിൽ, കാനഡയിലെ സെനറ്റിൽ സേവനമനുഷ്ഠിക്കാനുള്ള സ്ത്രീകളുടെ അവകാശത്തിനായി പേഴ്സൺസ് കേസ് ആദ്യം കാനഡയിലെ സുപ്രീം കോടതിയിലേക്കും പിന്നീട് ബ്രിട്ടീഷ് ജുഡീഷ്യൽ കമ്മിറ്റിയുടെ പ്രിവി കൗൺസിലിലേയ്ക്കും എത്തിച്ച അഞ്ച് സ്ത്രീകളിൽ ഒരാളായിരുന്നു അവർ. 1930 മുതൽ 1934 വരെ, സ്വിറ്റ്സർലൻഡിലെ ജനീവയിലെ ലീഗ് ഓഫ് നേഷൻസിലെ മൂന്ന് കനേഡിയൻ പ്രതിനിധികളിൽ ഒരാളായി അവർ സേവമനുഷ്ടിച്ചിരുന്നു.
ആദ്യകാല ജീവിതം
കേണൽ ഏണസ്റ്റ് ലിൻഡ്സെ മാരിയറ്റ്, എലിസബത്ത് ലിഞ്ച് മാരിയറ്റ് ദമ്പതികളുടെ എട്ട് മക്കളിൽ മൂത്തവളായി 1868 ജനുവരി 9 ന് ഇംഗ്ലണ്ടിലെ ലണ്ടനിലാണ് മേരി ഐറിൻ മാരിയറ്റ് പാൽബി ജനിച്ചത്.
അവലംബം
വർഗ്ഗം:കനേഡിയൻ രാഷ്ട്രീയപ്രവർത്തകർ വർഗ്ഗം:ജനുവരി 9-ന് ജനിച്ചവർ വർഗ്ഗം:1868-ൽ ജനിച്ചവർ വർഗ്ഗം:ജൂലൈ 12-ന് മരിച്ചവർ വർഗ്ഗം:1965-ൽ മരിച്ചവർ
സമ്പാളൂർ
തൃശ്ശൂർ ജില്ലയിലെ ചാലക്കുടി താലൂക്കിൽ കാടുകുറ്റി ഗ്രാമപഞ്ചായത്തിൽ പെടുന്ന ഒരു ഗ്രാമമാണ് സമ്പാളൂർ. ഇംഗ്ലീഷ്: Sampaloor. പോർത്തുഗീസുകാരുടെ കാലത്തെ പ്രശസ്തമായ സെയിൻ്റ് പോൾ സെമിനാരിയിൽ നിന്നാണ് (സാഒ പോൾ ഊർ) സമ്പാളൂർ എന്ന പേര് ലഭിച്ചത്. ഇന്ത്യയിലെ ആദ്യത്തെ അച്ചുകൂടം സ്ഥാപിക്കപ്പെട്ടതിവിടെയാണ്.
പേരിനു പിന്നിൽ
ഡച്ചുകാർ കൊച്ചി കീഴടക്കിയപ്പോൾ അവിടെ ഉണ്ടായിരുന്ന ഈശോ സഭക്കർ അമ്പഴക്കട്ടേക്ക് മാറി.അവിടെ ഉണ്ടായിരുന്ന ആശ്രമത്തോടൊപ്പം സെമിനാരി ശ്ഥാപിച്ചു. സെമിനാരിയുടെ പേർ .സെന്റ് പോൾസ് കോളെജ് എന്നായിരുന്നു. പോർച്ചുഗീസ് ഭാഷയിൽ സാഒ പോൾ എന്നാൽ സെൻ്റ് പോൾ എന്നർത്ഥം.
മിഷേൽ ഒബാമ
മിഷേൽ ലാവാഗൻ റോബിൻസൺ ഒബാമ ബറാക് ഒബാമയുടെ പത്നിയും, അമേരിക്കൻ ഐക്യനാടുകളിലെ മുൻ പ്രഥമവനിതയുമാണ്. അമേരിക്കൻ ഐക്യനാടുകളിലെ പ്രഥമവനിതയാകുന്ന ആദ്യ ആഫ്രിക്കൻ-അമേരിക്കൻ വംശജയും ഇവരാണ്. ഷിക്കാഗോയിൽ വളർന്ന ഇവർ പ്രിൻസ്റ്റൻ സർവകലാശാലയിൽ നിന്നും കലയിൽ ബിരുദം നേടുകയും, ഹാർവാർഡ് സർവകലാശാലയിൽ നിന്നും നിയമത്തിൽ ബിരുദം നേടുകയും ചെയ്തു. സിഡ്‌ലി ഓസ്റ്റിൻ എന്ന നിയമ സ്ഥാപനത്തിൽ ജോലി ചെയ്തു. അവിടെയാണ് ബരാക് ഒബാമയെ കണ്ടുമുട്ടിയത്. ഷിക്കാഗോ സർവകലാശാലയിലും ഷിക്കാഗോ സർവലാശാൽ മെഡിക്കൽ സെന്ററിലും ജോലി ചെയ്തിട്ടുണ്ട്. മിഷെലും ബരാക്കും 1992ൽ വിവാഹിതരായി. മാലിയ, സാഷ എന്നീ രണ്ടു പെൺകുട്ടികളുണ്ട്.
പുറത്തേക്കുള്ള കണ്ണികൾ
വർഗ്ഗം:1964-ൽ ജനിച്ചവർ
വർഗ്ഗം:ജനുവരി 17-ന് ജനിച്ചവർ
വർഗ്ഗം:ആഫ്രിക്കൻ അമേരിക്കക്കാർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
ലളിതാ ലെനിൻ
മലയാളത്തിലെ ഒരു കവയിത്രിയാണ് ലളിതാ ലെനിൻ. കേരള സർവകലാശാലയിലെ ലൈബ്രറി സയൻസ് വിഭാഗം മേധാവിയായിരുന്നു.
ജീവിതരേഖ
1946ൽ തൃശൂർ ജില്ലയിലെ തൃതല്ലൂരിൽ ജനിച്ചു. കേരള സർവകലാശാലയിൽനിന്നും രസതന്ത്രം, ലൈബ്രറി സയൻസ് എന്നീ വിഷയങ്ങളിൽ ബിരുദം നേടി. 1976ൽ മൈസൂർ സർവകലാശാലയിൽനിന്നും ലൈബ്രറി സയൻസ് ബിരുദാനന്തര ബിരുദ പരീക്ഷയിൽ ഒന്നാം റാങ്കും ഡോ. എസ്.ആർ. രംഗനാഥൻ സ്വർണ മെഡലും കരസ്ഥമാക്കി. 1977ൽ പീച്ചിയിലെ വന ഗവേഷണ ഇൻസ്റ്റിറ്റ്യൂട്ടിൽ ലൈബ്രേറിയനായി ജോലിയിൽ പ്രവേശിച്ചു. 1979ൽ കേരള സർവകലാശാലയിൽ അധ്യാപികയായി ജോലി ലഭിച്ചു. 1990 മുതൽ 1995 വരെ ലൈബ്രറി സയൻസ് വിഭാഗം മേധാവിയായിരുന്നു. 2006 മാർച്ച് 31ന് ജോലിയിൽ നിന്നും വിരമിച്ചു.
പുറം കണ്ണികൾ
വർഗ്ഗം:ഇന്ത്യൻ കവയിത്രികൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:ലൈബ്രേറിയന്മാർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1946-ൽ ജനിച്ചവർ വർഗ്ഗം:മലയാളകവയിത്രികൾ
ഐസോടോൺ
ഒരേ ന്യൂട്രോൺ സംഖ്യയും N, എന്നാൽ വ്യത്യസ്ത പ്രോട്ടോൺ സംഖ്യയുമുള്ള Z രണ്ട് ന്യൂക്ലൈഡുകൾ ഐസോടോണുകളാണ്. ഉദാഹരണത്തിന്, ബോറോൺ-12 ഉം കാർബൺ-13. ഇവ രണ്ടിന്റേയും ന്യൂക്ലിയസ്സുകളിൽ 7 ന്യൂട്രോണുകൾ അടങ്ങിയിരിക്കുന്നു. അതുപോലെ 36S, 37Cl, 38Ar, 39K, and 40Ca ഇവയെല്ലാം 20 ന്യൂട്രോണുകൾ അടങ്ങിയിട്ടുള്ള ഐസോടോണുകളാണ്. " ഒരേ വലിച്ചു നീട്ടൽ" എന്ന് അർത്ഥം വരുന്ന ഗ്രീക്ക് വാക്കിനോടുള്ള സാമ്യം ഒഴിവാക്കാൻ വേണ്ടി ജർമ്മൻ ഭൗതികശാസ്ത്രജ്ഞനായ K. Guggenheimer ആണ് isotope ലെ p യ്ക്ക് പകരം neutron ലെ n എന്ന വാക്ക് ചേർത്ത് വാക്ക് രൂപീകരിച്ചത്.
നിരീക്ഷിച്ചതിൽ സ്ഥിരതയുള്ള ന്യൂക്ലൈഡുകൾ ഏറ്റവും കൂടുതലുള്ളത് 50 ഐസോടോണുകൾക്കും (5; 86Kr, 88Sr, 89Y, 90Zr, 92Mo) 82 ഐസോടോണുകൾക്കുമാണ് (6; 138Ba, 139La, 140Ce, 141Pr, 142Nd, 144Sm). 19, 21, 35, 39, 45, 61, 89, 115, 123, 127 എന്നീ ന്യൂട്രോൺ നമ്പറുകൾക്ക് സ്ഥിരതയുള്ള ഐസോടോണുകൾ ഇല്ല. 43, 61, 83 എന്നീ പ്രോട്ടോൺ നമ്പറുകൾക്ക് സ്ഥിരതയുള്ള ഐസോടോപ്പുകൾ ഇല്ല. ന്യൂക്ലിയസ്സിൽ പൂർണ്ണമായ ഷെല്ലുകൾ രൂപീകരിക്കുന്ന ന്യൂക്ലിയോണുകളുടെ എണ്ണമായ മാജിക്ക് നമ്പറുകളുമായി ഇത് ബന്ധപ്പെട്ടിരിക്കുന്നു. ഉദാ: 2, 8, 20, 28, 50, 82, 126. 1 (2H and 3He), 5 (9Be and 10B), 7 (13C and 14N), 55 (97Mo and 99Ru), 107 (179Hf and 180mTa) എന്നിവയൊഴിച്ച് ഒന്നിൽക്കൂടുതൽ സ്ഥിരതയൂള്ള ന്യൂക്ലൈഡുകൾക്ക് ഒരേ ഒറ്റ സംഖ്യാ ന്യുട്രോൺ നമ്പർ ഉണ്ടായിരിക്കുകയില്ല. ഒറ്റ സംഖ്യാ ന്യുട്രോൺ സംഖ്യകളോടുകൂടിയ സ്ഥിരതയുള്ള ന്യൂക്ലൈഡും primordial radionuclide ഉം  27 (50V), 65 (113Cd), 81 (138La), 85 (147Sm), and 105 (176Lu) ഇവയാണ്. രണ്ട് primordial nuclides കളോടുകൂടിയ ന്യൂട്രോൺ സംഖ്യകൾ ഉള്ളവ 88 (151Eu, 152Gd) and 112 (187Re, 190Os) എന്നിവയാണ്.
വേണു വാസുദേവൻ
മലയാളിയായ ഐ.എ.എസ്. ഉദ്യോഗസ്ഥനാണ്‌ '''ഡോ. വേണു വാസുദേവൻ (ഡോ. വേണു വി)''' (ഓഗസ്റ്റ് 20, 1964). ടൂറിസം, മ്യൂസിയം മേഖലകളിൽ ഭരണപരവും അക്കാദമികവും പ്രായോഗികവുമായ  പ്രവർത്തനത്താൽ നവീനമായൊരു വികസനവും വളർച്ചയുമുണ്ടാക്കാൻ അദ്ദേഹത്തിനു സാധിച്ചു. നാഷനൽ മ്യൂസിയം ഡെൽഹിയുടെ ഡയറക്റ്റെർ ജനെറലായിരുന്ന ഇദ്ദേഹം, ഇന്ത്യൻ മ്യൂസിയ ലോകത്ത് ആധുനികവും വ്യതിരിക്തവുമായ നവമാതൃകകൾ പരീക്ഷിക്കുകുകയും കൊണ്ടു വരികയും ചെയ്തു. അഭിനേതാവ്, എഴുത്തുകാരൻ എന്നീ നിലകളിലും ഇദ്ദേഹം തന്റെ തനത് മുദ്ര പതിപ്പിച്ചിട്ടുണ്ട്.
ജീവിതരേഖ
കേന്ദ്ര തൊഴിൽ മന്ത്രാലയത്തിൽ ഉദ്യോഗസ്ഥനായ വാസുദേവപണിക്കരുടേയും കോഴിക്കോട് മെഡിക്കൽ കോളേജിലെ ഗൈനക്കോളജി വിഭാഗം പ്രൊഫസർ ഡോ. പി ടി രാജമ്മയുടേയും മകനായി 1964 ആഗസ്റ്റ് 20-ന് തിരുവനന്തപുരത്ത് ജനിച്ചു. കോഴിക്കോട് കേന്ദ്രീയവിദ്യാലയം, മലബാർ ക്രിസ്റ്റ്യൻ കോളേജ് എന്നിവിടങ്ങളിലെ പഠനത്തിനു ശേഷം കോഴിക്കോട് മെഡിക്കൽ കോളേജിൽ നിന്നും എം.ബിബിഎസ് ബിരുദം നേടി. പഠനകാലത്ത് ഇടത് വിദ്യാർത്ഥിപ്രസ്ഥാനത്തിലും സമരങ്ങളിലുമെല്ലാം സജീവമായിരുന്നു. ശേഷം ഉൾഗ്രാമങ്ങളിലും ചെന്നെത്താൻ പ്രയാസമുള്ള മലയോര മേഖലകളിലും ഗോത്രമേഖലകളിലും ഡോക്ടറായി സേവനമനുഷ്ഠിച്ചു. 1988 ഇൽ സിവിൽ സർവ്വീസ് പരീക്ഷ വിജയിച്ചുവെങ്കിലും ഡോക്ടറായ് ഔദ്യോഗികജീവിതം തുടരാൻ വേണ്ടി അതുപേക്ഷിച്ചു. മലബാറിന്റെ ഗ്രാമീണ പ്രദേശങ്ങളിലായിരുന്നു അക്കാലത്ത് സേവനം അനുഷ്ഠിച്ചിരുന്നത്. 1990 ഇൽ വീണ്ടും സിവിൽ സർവ്വീസ്സ് ലഭിക്കുകയും കേരള കേഡർ ഉദ്യോഗസ്ഥനായി ജോലിയിൽ പ്രവേശിക്കുകയും ചെയ്തു.
ഔദ്യോഗിക ജീവിതം
പാല സബ്‌കലക്ടറായാണ് ഔദ്യോഗിക ജീവിതം ആരംഭിച്ചത്. 1993 ഇൽ മൂവാറ്റുപുഴ സബ്‌കലക്ടറായി. സെക്രട്ടറി (എക്സൈസ് ) ബോർഡ് ഓഫ് റെവെന്യൂ, ഡയറക്ടർ ഡിപാർട്ട്മെന്റ് ഓഫ് എം‌പ്ലോയ്മെന്റ് & റ്റ്രെയിനിങ്, എം.ഡി ബേക്കൽ റിസോർട്ട് ഡെവെലൊപ്മെന്റ് കോർപ്പൊറേഷൻ  കണ്ണൂർ ജില്ല കളക്ടർ, വിനോദസഞ്ചാര വകുപ്പ് ഡയറക്ടർ, വിനോദസഞ്ചാര വകുപ്പ് സെക്രട്ടറി,സ്പെഷ്യൽ ഓഫീസ്സർ എൻ ആർ ഐ സെല്ല് നോർക, സാംസ്കാരിക വകുപ്പ് സെക്രട്ടറി, എന്നിങ്ങനെ നിരവധി തസ്തികകളിൽ സേവനമനുഷ്ഠിച്ചു. കേന്ദ്രടൂറിസം വകുപ്പ് ഡെപ്യൂട്ടി സെക്രട്ടറിയായും എക്സൈസ്സ് കമ്മീഷണറായും സേവൻ അനുഷ്ഠിച്ചു. കേന്ദ്ര സാംസ്കാരിക വകുപ്പ് ജോയിന്റ് സെക്രട്ടറിയായും നാഷണൽ മ്യൂസിയം ഡെൽഹിയുടെ തലവനായും കേന്ദ്ര സ്പോർട്ട്സ് വകുപ്പിന്റെ തലവനായും പ്രവർത്തിച്ചു. തിരികെ വന്നതിനു ശേഷം പട്ടികജാതിപട്ടികവർഗ്ഗവികസന വകുപ്പ്, മ്യൂസിയം, ആർക്കിയോളൊജി & ആർക്കൈവ് വകുപ്പ്, റവന്യൂ & ഡിസാസ്റ്റെർ മാനേജ്മെന്റ്, ഫോരെസ്റ്റ് & വൈൽഡ് ലൈഫ്  എന്നിവയുടെ പ്രിൻസിപ്പൽ സെക്രെട്ടറിയായി. റീബിൽഡ് കേരളയിൽ ചീഫ് എക്സിക്ക്യൂട്ടിവ് ഓഫീസ്സറായും സേവനമനുഷ്ഠിച്ചു. ശേഷം പ്ലാനിങ് & എക്കണോമിക്ക്സ് അഫ്ഫെയറിന്റെ അഡീഷനൽ ചീഫ് സെക്രെട്ടറിയായും സ്റ്റേറ്റ് പ്ലാനിങ ബോർഡിന്റെ മെംബെർ സെക്രട്ടറിയായും പ്രവർത്തിച്ചു.
ഇപ്പോൾ ഉന്നതവിദ്യാഭ്യാസവകുപ്പ്, വിനോദസഞ്ചാരവകുപ്പ്, മ്യൂസിയം, പുരാവസ്തു ,പരിസ്ഥിതിവകുപ്പ്, പുരാരേഖ, എന്നിവയുടെ പ്രിൻസിപ്പൽസെക്രട്ടറിയായും കിയാൽ (കണ്ണൂർ എയർപോർട്ട്) ന്റെ എം. ഡിയായും അഡീഷണൽ ചീഫ് സെക്രെട്ടറിയായും പ്രവർത്തിച്ചു. ഇപ്പോൾ ആഭ്യന്തര വകുപ്പ് സെക്രട്ടറിയാണ്.
വിനോദസഞ്ചാരവകുപ്പിലെ പ്രവർത്തനങ്ങൾ
1995 കാലഘട്ടത്തിലാണു ഡോ വേണു വാസുദേവൻ വിനോദസഞ്ചാരവകുപ്പിന്റെ തലവനാകുന്നത്. കേരളം എന്നത് ലോകവിനോദസഞ്ചാരഭൂപടത്തിലെ സുപ്രധാന സ്ഥലമായ് അടയാളപ്പെട്ടത് ഇദ്ദേഹത്തിന്റെ കാലത്താണു. വിനോദസഞ്ചാരമെന്നത് കേവലം വിനോദത്തിനുവേണ്ടിയുള്ളത് എന്ന സങ്കൽപ്പം മാറ്റിയെഴുതപ്പെട്ടു. കേരളത്തിന്റെ വിനോദസഞ്ചാരയിടങ്ങളെ സന്ദർശകസൗഹൃദകാരിയാക്കി. അടിസ്ഥാനസൗകര്യങ്ങളും അപര്യാപ്തതകളും മാറ്റി കൂടുതൽ അനുഭവങ്ങളുള്ള ഒന്നാക്കി, ഓരോ വിനോദസഞ്ചാര ഇടവുംമാറ്റി. കാസർഗോഡ് ബേക്കൽ കോട്ട മുതൽ തിരുവനന്തപുരം മൃഗശാലവരെ അടിമുടി പുനർനിർമ്മിക്കപ്പെട്ടു. അടിസ്ഥാന സൗകര്യങ്ങൾ മുതൽ നക്ഷത്ര സൗകര്യങ്ങൾ വരെ ഏറെ ചെലവ് കുറച്ചും  കൂടുതൽ ഗുണപ്രദമായും മെച്ചകരമായും സന്ദർശകർക്ക് ലഭ്യമാക്കി തുടങ്ങി. വിദേശരാജ്യങ്ങളിൽ നിന്നുമുള്ള ടൂറിസം ബിസിനസ്സുകളെ നവീകരിച്ചതിനൊപ്പം കേരളത്തിലെ കലയേയും ആഹാരരീതിയേയും കെട്ടിടനിർമ്മിതിയേയുമൊക്കെ ഒന്നു ചേർത്ത് വിനോദസഞ്ചാരമെന്നത് പുത്തൻ അനുഭവമാക്കി മാറ്റി. ഉത്തരവാദിത്തവിനോദസഞ്ചാരം അഥവാ റെസ്പോൺസിബിൾ ടൂറിസം എന്ന നവീനവിനോദസഞ്ചാര സങ്കൽപ്പത്തിനു കേരളത്തിൽ പുതുമാത്രകകൾ ആവിഷ്കരിച്ചു. അടിസ്ഥാന ജനതയും ഗോത്രവർഗ്ഗ സ്മൂഹങ്ങളും ഉൾപ്പെട്ട, പ്രകൃതിസൗഹ്രുദകാരിയായ വ്യത്യസ്ത ടൂറിസം രീതിയിലൂടെ ഒരു സാമൂഹ്യ ഇടപെടൽ തന്നെ ഉണ്ടായി. ഇതിലൂടെ പ്രാദേശികമായ സമൂദായങ്ങളേയും ദേശങ്ങളെയും ലോകവിനോദസഞ്ചാരത്തിൽ ഉൾപ്പെടുത്തി. ഈ മേഖലയിൽ നിരവധി തൊഴിലുകൾ സൃഷ്ടിച്ചതും ഈ വകുപ്പിനെ സുപ്രധാന വകുപ്പായി മാറ്റിയതും ഇദ്ദേഹമാണു. ഈ നിരന്തരപ്രവർത്തനത്തിലൂടെ ലോകവിനോദസഞ്ചാരഭൂപടത്തിൽ കേരളത്തിന്റെ സ്ഥാനം അദ്വിതീയമായ്. ലോകത്തിലെ മികച്ച വിനോദസഞ്ചാരമേഖലയ്ക്കുള്ള റെസ്പോൺസിബിൾ റ്റൂറിസം അവാർഡ് 2017 ഇൽ കേരളത്തിനു ലഭിച്ചു. വിവിധ വിദേശരാജ്യങ്ങളുമായ് കേരളത്തെ പരസ്പരം ബന്ധിക്കുവാനുള്ള ഫീൽഡ് തല പ്രവർത്തനങ്ങൾക്ക് തുടക്കമിടുകയും പ്രാവർത്തികമാക്കുകയും ചെയ്തു.. നിശാഗന്ധിപോലുള്ള ഫെസ്റ്റിവലുകൾ കൂടുതൽ ജനകീയവും ഗംഭീരവുമാക്കി വിനോദസഞ്ചാരത്തിന്റെ മാറ്റ് കൂട്ടി. നാഷണൽ ജ്യോഗ്രഫിക് റ്റ്രാവലെർ 50 മസ്റ്റ് സീ ദേശത്തിലൊന്നായ് കേരളത്തെ തിരഞ്ഞെടുത്തു. കേരള റ്റ്രാവൽ മാർട്ട്, ഇങ്ക്രെഡിബിൾ ഇന്ത്യാ ക്യാമ്പെയിൻ ഒക്കെയും ഡോ. വേണുവിന്റെ ശ്രമഫലമാണു. അദ്ദേഹത്തിന്റെ ഉത്സവം എന്ന പദ്ധതിയ്ക്ക് Pacific Asia Travel Association അവാർഡ് ലഭിച്ചു.
ഡയറക്റ്റെർ ജെനെറൽ നാഷണൽ മ്യൂസിയം
കേന്ദ്ര കൾച്ചർ മന്ത്രാലയത്തിൽ സെക്രെട്ടെറിയായിരിക്കുമ്പോൾ നാഷണൽ മ്യൂസിയത്തിന്റെ ഡയറക്റ്റെർ ജെനെറലായി. അടഞ്ഞു കിടന്ന എല്ലാ ഗ്യാലറികളും നവീന ഭാവത്തോടെ തുറക്കപ്പെട്ടു. ഇന്ത്യയുടെ മാതൃമ്യൂസിയം അന്നുവരെ കാണാത്ത ഒരു മാറ്റത്തിനു വിധേയമായി. ആഭരണഗാലെറി (the Jewellery Gallery -curatedby Dr. Usha Balakrishnan and Dr. R K Tiwari), പാരമ്പര്യ, കലാ തുടർച്ചാ ഗാലെറി (the Tradition, Art and Continuity Gallery -curated by Smt. Jayashree Sharma and Smt. Anju Sachdeva) പോലെയുള്ള ഗാലെറികൾ ഉണ്ടാക്കുകയും ഓഡിയോ ടൂറുകൾ ആരംഭിക്കുകയും ചെയ്തു. നിരവധി പുസ്തകങ്ങൾ, പമ്ലെറ്റുകൾ സന്ദർശകപുസ്തകങ്ങൾ എന്നിവ പ്രസിദ്ധീകരിക്കപ്പെട്ടു. നിരവധി വ്യത്യ്സ്തമായ പരിപാടികൾ ആവിഷ്കരിച്ചു. യോഗിനിയുടെ മടങ്ങിവരവിനു വേണ്ട മുൻകൈ എടുത്ത് അത് പ്രാവർത്തികമാക്കി. നാഷനൽ മ്യൂസിയത്തെ അന്നുവരെ കാണാത്ത ഒരു പുതിയനിലയിലേക്കുയർത്തി. ഇന്ത്യയിലെ മ്യൂസിയം ലോകത്തെ സ്പർശ്യേതര സംസ്കാരത്തിന്റെയും ചലനാത്മകതയുടെയും വ്യതിരിക്ത അനുഭവമായ് മാറ്റിയത് ഡോ. വേണുവാണു. നാഷണനൽ മ്യൂസിയത്തിലെ മ്യൂസിയോളജി കോഴ്സ്സുകൾക്കും പുതിയ ആക്കമുണ്ടാക്കി. ഇന്ത്യൻ മ്യൂസിയം അക്കാഡമിക മേഖലയിലെ ചരിത്രസംഭവമായിക്കൊണ്ട് 33 പിഎച്ച്ഡികളും 152 പിജികളും നാഷനൽ മ്യൂസിയം ഇൻസ്റ്റിറ്റ്യൂട്ട് അവാർഡ് ചെയ്തു. പിന്നീട് കേന്ദ്ര മന്ത്രാലയം അദ്ദേഹത്തെ ഡിജി  സ്ഥാനത്തു നിന്നും നീക്കി നാഷണൽ മ്യൂസിയം ലെക്ച്ചർ സീരീസ്സ്, ദി വൊലുന്റീർ ഗൈഡ് പ്രോഗ്രാം, 5 പുതു എക്സിബിഷനുകൾ, ലീഡർഷിപ് റ്റ്രെയിനിങ്ങ് പ്രോഗ്രാമ്മുകൾ,ഇൻഹഔസ്സ് പരിശീലന പദ്ധതികൾ തുടങ്ങി നിരവധി പരിശീലന പരിപാടികൾ കുട്ടികൾക്കായുള്ള  പ്ലേ റ്റൈം അറ്റ് നാഷനൽ മ്യൂസിയം പദ്ധതിയെല്ലാം ഇദ്ദേഹം ആവിഷ്കരിച്ചു.
കേരളത്തിലേക്ക് തിരികെ വന്ന്, പുതിയ ഇടത് ഭരണത്തിൽ പട്ടികജാതിപട്ടിക വർഗ്ഗവകുപ്പ്, മ്യൂസിയം, ആർക്കിയോളജി, ടൂറിസം വകുപ്പ്, വനം വകുപ്പ്, സീ ഈ ഓ റീബിൽഡ് കേരള,റവന്യൂ വകുപ്പിൽ ദുരന്തനിവാരണ അദോറിറ്റി തുടങ്ങി അനവധി വകുപ്പുകൾക്ക് തലവനായി.
ഇപ്പോൾ അഡിഷണൽ ചീഫ് സെക്രെട്ടറി. ഒപ്പം ആസൂത്രണസാമ്പത്തിക കാര്യവകുപ്പ്, ഉന്നതവിദ്യാഭ്യാസവകുപ്പ്, പരിസ്ഥിതി വകുപ്പ്, മ്യൂസിയം, പുരാവസ്തുവകുപ്പ്, പുരാരേഖാവകുപ്പ് എന്നിവയുടെ തലവനായും സേവനം അനുഷ്ഠിക്കുന്നു.
കലാസാഹിത്യ ജീവിതം
സ്കൂൾ കാലഘട്ടത്തിൽ തന്നെ നാടകങ്ങളിൽ നിരന്തരം അഭിനയിച്ചു കൊണ്ടായിരുന്നു അഭിനയജീവിതം ആരംഭിച്ചത്. കോളേജിൽ നിന്നും ഔദ്യോഗിക തിരക്കുകളിൽ നിന്നും നാടകത്തിനായും സിനിമയ്ക്കായുമെല്ലാം സമയം കണ്ടെത്തി.
കുടുംബം
1990 ബാച്ച് മധ്യപ്രദേശ് കേഡർ ഐ എ എസ്സ് ഉദ്യോഗസ്ഥയും എഴുത്തുകാരയുമായ  ശാരദാ മുരളീധരനാണു ഭാര്യ. മക്കൾ: കല്യാണി ശാരദ, ആർട്ടിസ്റ്റ് ശബരി വേണു
അവലംബം
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
വീരമാമുനിവർ
കോൺസ്റ്റന്റൈൻ ജോസഫ് ബെസ്ചി (8 നവംബർ 1680 - 4 ഫെബ്രുവരി 1747), ഇറ്റാലിയൻ ജെസ്യൂട്ട് പാതിരിയും, ദക്ഷിണേന്ത്യയിലെ മിഷനറിയും, തമിഴ് ഭാഷാ ''സാഹിത്യകാരനുമായിരുന്നു. വീരമാമുനിവർ'' എന്ന തമിഴ് നാമത്തിലാണ് അദ്ദേഹം കൂടുതലും അറിയപ്പെടുന്നത്.
ദക്ഷിണേന്ത്യയിൽ
ചൈനയിൽ ചെയ്ത കാര്യങ്ങളിൽ നിന്ന് പ്രചോദനം ഉൾക്കൊണ്ട്, ബെസ്ചി തന്റെ ജീവിതത്തിലും മിഷനറി പ്രവർത്തനത്തിലും തദ്ദേശീയരായ തമിഴരുടെ ജീവിതശൈലി സ്വീകരിച്ചു. ഉദാഹരണത്തിന്, ഒരു സന്ന്യാസി (ഇന്ത്യൻ സന്യാസി) സാധാരണയായി ധരിക്കുന്ന കാവി നിറത്തിലുള്ള വസ്ത്രം അദ്ദേഹം സ്വീകരിച്ചു. തമിഴ് ഭാഷ പഠിക്കുന്നതിനായി അദ്ദേഹം തിരുനെൽവേലി, രാമനാഥപുരം, തഞ്ചാവൂർ, മധുര തുടങ്ങി നിരവധി പ്രധാന കേന്ദ്രങ്ങൾ സന്ദർശിച്ചു. 1714-15 കാലഘട്ടത്തിൽ അദ്ദേഹം മതവിചാര നേരിടുകയും വധശിക്ഷയിൽ നിന്ന് രക്ഷപ്പെടുകയും ചെയ്തു. ഇക്കാലത്ത് തമിഴ് ഭാഷയിൽ പ്രാവീണ്യം നേടി.
ആദ്യത്തെ ആറ് വർഷങ്ങളിൽ അദ്ദേഹം തിരുവയ്യാറിനടുത്തുള്ള ഏലക്കുറിച്ചിയിൽ മിഷനറിയായി പ്രവർത്തിച്ചു. തുടർന്ന് അദ്ദേഹം തമിഴ്‌നാട്ടിലെ ഏറ്റവും പഴയ മിഷൻ കേന്ദ്രങ്ങളിലൊന്നായ കാമനായക്കൻപട്ടിയിൽ ഇടവക വികാരിയായി സേവനമനുഷ്ഠിച്ചു. 1738 വരെ തഞ്ചാവൂർ പ്രദേശത്ത് ജോലി ചെയ്ത അദ്ദേഹം 1740 ൽ കോറമാണ്ടൽ തീരത്ത് താമസമാക്കി, അവിടെ അദ്ദേഹം ജീവിതാവസാനം വരെ തുടർന്നു.
തഞ്ചാവൂരിനടുത്ത് പൂണ്ടിയിൽ പൂണ്ടി മാതാ ബസിലിക്ക, തഞ്ചാവൂരിലെ വ്യാകുല മാതാ പള്ളി, പെരിയനായഗി മാതാ ദേവാലയം, കോണങ്കുപ്പത്തിലെ മുഗസപരൂരിലെ കോണങ്കുപ്പം, ഏലക്കുറിച്ചിയിലെ അഡൈകാ മാതാ ദേവാലയം എന്നിവ നിർമ്മിക്കാൻ അദ്ദേഹം സഹായിച്ചു. ഈ പള്ളികൾ ഇക്കാലത്ത് കത്തോലിക്കാ തീർഥാടന കേന്ദ്രങ്ങളാണ്.
കൊച്ചി രാജ്യത്തിലെ (ഇപ്പോൾ കേരള സംസ്ഥാനത്തിന്റെ ഭാഗമാണ്) തൃശ്ശൂരിലെ അമ്പലക്കാടുവെച്ച് അദ്ദേഹം അന്തരിച്ചു. സമ്പാളൂരിലെ സെന്റ് ഫ്രാൻസിസ് സേവ്യേഴ്‌സ് പള്ളിയിൽ അദ്ദേഹത്തെ സംസ്‌കരിച്ചു. പ്രമുഖ തമിഴ് ഭാഷാപണ്ഡിതനും ചരിത്രകാരനുമായ റോബർട്ട് കാൾഡ്‌വെൽ തന്റെ 'A Political and General History of Tinnevelly (ഇന്നത്തെ തിരുനെൽവേലി) എന്ന പുസ്തകത്തിൽ Presidency of Madras: From the Earliest Period to the Cession to the English Government in AD 1801 എന്ന ലേഖനത്തിൽ എഴുതിയതനുസരിച്ച്, ബെസ്ചിയുടെ ജീവചരിത്രകാരന്റെ രചനകളും അക്കാലത്ത് യൂറോപ്പിന് എഴുതിയ കത്തുകളും അടിസ്ഥാനമാക്കി, "ബെസ്ച്ചി 1744-ൽ മണപ്പാറിന്റെ (ഇന്നത്തെ മണപ്പാട്) "Rector" ആയിരുന്നുവെന്നും 1746-ൽ അവിടെ വച്ച് അദ്ദേഹം മരിച്ചുവെന്നും ആധികാരിക രേഖകളിൽ നിന്ന് തീർച്ചയാണെന്നു പറയുന്നു. അദ്ദേഹത്തിന്റെ 66-ാം വയസ്സിലും ഇന്ത്യയി1 വന്നതി 40-ാം വർഷത്തിലുമായിരുന്നു ഇത്. ഗോവ വിട്ടതിന് ശേഷം ബെസ്‌ച്ചി താമസിച്ചിരുന്ന തമിഴ്‌നാട്ടിലെ ആദ്യത്തെ സ്ഥലം മണപ്പാറായിരിക്കാൻ സാധ്യതയുണ്ട്, അതിന്റെ ഫലമായി സ്വാഭാവികമായും തന്റെ ദിവസങ്ങൾ അവിടെ അവസാനിപ്പിക്കാൻ അദ്ദേഹം ആഗ്രഹിച്ചേക്കാം." അതേ പുസ്തകത്തിൽ (പേജ് 243) തന്റെ മൃതദേഹം മണപ്പാടിലെ ഏറ്റവും പഴക്കം ചെന്ന പള്ളിയിൽ സംസ്‌കരിച്ചതായും ഇപ്പോൾ പൂർണ്ണമായും മണലിൽ മറഞ്ഞതായും പറയുന്നു.
തമിഴ് സാഹിത്യത്തിനുള്ള സംഭാവന
ലഘുചിത്രം|245x245ബിന്ദു| വീരമാമുനിവറിന് ആദരാഞ്ജലിയർപ്പിച്ച് തമിഴ്‌നാട് സർക്കാരിന്റെ പത്രപ്പരസ്യം കോൺസ്റ്റന്റൈൻ ആദ്യത്തെ തമിഴ് നിഘണ്ടു സമാഹരിച്ചു - ഒരു തമിഴ്-ലാറ്റിൻ നിഘണ്ടു. പദങ്ങൾ, പര്യായങ്ങൾ, പദങ്ങളുടെയും പ്രാസങ്ങളുടെയും വിഭാഗങ്ങൾ എന്നിവ ഉൾക്കൊള്ളുന്ന ഒരു സമഗ്രമായ ചതുകരാതി (சதுரகராதி) അദ്ദേഹം തയ്യാറാക്.
തിരുവള്ളുവരുടെ ഇതിഹാസകാവ്യമായ "തിരുക്കുറൾ" അദ്ദേഹം ലത്തീനിൽ വിവർത്തനം ചെയ്യുകയും വിശദീകരിക്കുകയും ചെയ്തു. ഈ ലാറ്റിൻ കൃതി യൂറോപ്യൻ ബുദ്ധിജീവികളുടെ കണ്ണ് തുറപ്പിക്കുന്നതായിരുന്നു, തമിഴ് സാഹിത്യത്തിൽ സത്യവും സൗന്ദര്യവും കണ്ടെത്താൻ അവരെ പ്രാപ്തരാക്കുകയും ചെയ്തു. ദേവാരം (தேவாரம்), തിരുപ്പുകഴ് (திருப்புகழ்), നന്നൂൽ (நன்னூல்), ആത്തിച്ചൂടി ( ஆத்திசூடி) തുടങ്ങി നിരവധി പ്രധാന തമിഴ് സാഹിത്യകൃതികൾ അദ്ദേഹം യൂറോപ്യൻ ഭാഷകളിലേക്കും വിവർത്തനം ചെയ്തു.
നേരത്തെ തമിഴ് ലിപികൾ വ്യഞ്ജനാക്ഷരങ്ങൾക്ക് പുള്ളി( புள்ளி ) ഇല്ലാതെ എഴുതിയിരുന്നു, കൂടാതെ ദീർഘ സ്വരാക്ഷരങ്ങളെ സൂചിപ്പിക്കാൻ ര എന്ന ചിഹ്നം ഉപയോഗിച്ചിരുന്നു. തമിഴ് വ്യഞ്ജനാക്ഷരങ്ങൾ (க், ங், ச், ...) കുത്തുകയും ദീർഘ സ്വരാക്ഷരങ്ങൾ அரയ്ക്ക് പകരം ஆ, கரക്ക് പകരം கா എന്നിങ്ങനെ എഴുതുകയും ചെയ്യുന്ന സമ്പ്രദായം അവതരിപ്പിച്ചത് വീരമാമുനിവറാണ്